Hospital Medan – Rusuk Utama HADR

Bilamana terjadinya konflik dan ada pula penglibatan pasukan pengaman, antara kemudahan yang disediakan pasukan pengaman adalah kemudahan hospital bagi menyediakan bantuan perubatan dan kesihatan untuk mangsa konflik. Ini adalah aspek HADR – Humanitarian Assistance and Disaster Relief (Bantuan Kemanusiaan dan Bencana)

Pasukan Keselamatan kita dah biasa terlibat dengan misi pengaman, dan acap kali ia melibatkan urusan kemanusiaan seperti menyediakan khidmat kesihatan dan perubatan, menyedia dan membahagikan bekalan makanan serta memberikan perlindungan kepada kanak-kanak dan wanita. Bukan diluar negara, malah dalam negara pun pasukan keselamatan kita adalah antara yang terawal membantu KKM memyediakan logistik dan kemudahan perubatan medan.

Tengok masa Hospital Sultanah Aminah terbakar tahun sudah. Kor Kesihatan kita aturgerak hospital medan untuk bantu sementara baikpulih pada hospital asal dibuat. Sewaktu banjir besar di Kelantan juga pasukan keselamatan kita yang terdiri dari Kor Kesihatan turut membanting tulang membantu rakyat dan masyarakat. Seringkali bilamana ada saja konflik bersenjata titik tumpu pasukan pengaman adalah hospital medan.

Hospital medan ini bukanlah seperti hospital besar Selayang atau HKL atau HUKM tu. Ia adalah kemudahan hospital yang biasanya dikendalikan pasukan keselamatan untuk merawat anggota pasukan sahabat yang cedera dalam pertempuran. Ia terdiri dari modul mudah atur seperti khemah atau kontena khusus dengan dalamannya mempunyai katil rawatan, alatan perubatan asas, bilik bedah,kemudahan pergigian, klinik kesihatan am dan lain lain.Tapi dalam kes Rohingya atau dalam kes konflik perang saudara seperti di Syria atau di lain2 tempat seperti Sahara Barat ia dijadikan hospital untuk menyediakan rawatan bagi pelarian atau mangsa konflik.

Bilamana ada kemudahan kesihatan, kita boleh tingkatkan taraf kesihatan pelarian yang selama ini dinafikan hak kesihatan dan perubatan seperti imunisasi – dan ini adalah antara aspek utama yang selalu diabaikan dan mempercepatkan lagi keadaan yang sudah sedia buruk, khidmat perbidanan, kesihatan kanak-kanak, pergigian dan sebagainya.

Bila ada hospital medan ini, rawatan untuk pelarian yang sakit melarat boleh diberikan. Kalau yang perlu pembedahan kecil boleh diberikan pembedahan. Yang perlukan pemeriksaan mata dan telinga juga boleh berbuat demikian. Malah hospital medan ini adalah titik tumpu untuk memberikan pendidikan asas kesihatan – seperti mendidik pelarian berkenaan penyakit Taun (atau Kolera) yang sudah tentu menjadi penyakit utama dikawasan kem pelarian yang tidak terurus keadaannya, pendidikan mengenai disentri, asas kesihatan pergigian dan pendidikan keatas ibu-ibu yang mempunyai bayi.

Bila kita tingkatkan kesihatan mereka, mereka tidak lagi jadi lemah. Lebih mudah untuk memberikan pendidikan yang lebih tinggi arasnya – mungkin mengajar anak-anakl pelarian bahasa dan matematik, menulis dan mengira. Itu adalah langkah2 awal yang akan membawa kepada pencerahan dan memerdekakan mereka yang seterusnya menjadikan pelarian ini mandiri dan sedia untuk menuntut hak mereka.

Ini yang kita selalu buat untuk rakyat Palestin. Ini yang selalu dibuat oleh pasukan perubatan kita dan pasukan keselamatan kita bila terjadi bencana besar dalam negara seperti banjir. Ini adalah antara misi yang pasukan perubatan kkta seperti MERCY buat bilamana mereka ke Kashmir, Palestin dan lain-lain kawasan konflik atau terlibat bencana. Dan hospital medan sebegini menjadi penyelamat yang menghindarkan pelarian atau mangsa bencana dari serangan penyakit dan wabak yang lebih membunuh dari bencana itu sendiri.

Kita tengok Amerika Syarikat, bilamana taufan mega melanda bandar bandar pesisir pantai mereka, dua perkara diatur gerak – pertama adalah kemudahan kesihatan seperti hospital medan dan kedua adalah pasukan tentera yang sudah sedia maklum amat terlatih dalam menghadapi bencana sedemikian dan mempunyai keupayaan logistik untuk membantu pasukan perubatan tadi. Malahan angkatan laut mereka mempunyai kapal hospital – ya hospital bersaiz kapal yang mampu menyediakan rawatan untuk ribuan orang sekaligus.

Ini adalah aspek sama yang kita buat untuk Rohingya. Kita bukannya nak buka Hospital ala Hospital Selayang atau Hospital Sungai Buloh atau Hospital Kajang yang supercanggih tapi untuk sediakan kemudahan kesihatan asas yang mana pelarian ni tak dapat langsung.

Kalau nak sembang kera dihutan disusukan, sila berasa beruntung sebab diceruk kampung manapun ditanahair kita ni ada klinik kesihatan. Malah pekan kecil seperti Lumut sendiri ada 3 hospital besar – Hospital Angkatan Tentera, Hospital Seri Manjung dan hospital swasta Pantai dan tak kurang ada lebih 4 klinik kesihatan dari Ayer Tawar hingga ke Pasir Panjang.

Takat Pendang tak ada hospital tu jibeng je, klinik kesihatan bukan tak ada langsung. Orang Pendang tu melarat sangat ke macam Somalia? Baru nak bantu pelarian Rohingya dengan membuka hospital medan dah nak kata kera disusukan? Kalau keadaan kesihatan orang Malaysia teruk tahap mega sampai puluh-puluh ribu orang mati sebab disentri atau kolera ya juga nak kata macam tu tapi orang Malaysia ramai terkorban dek Diabetis, darah tinggi dan kencing manis – sakit orang senang bukan sakit pelarian macam Syria atau Sahara Barat.

Selain makanan, kesihatan adalah aspek yang sangat diutamakan oleh pasukan pengaman atau misi kemanusiaan. Dah kira bagus sudah kita hulurkan bantuan kemanusiaan sebegini.


Kaki Burung “Garuda” Ditemui Di New Zealand

Kaki terus
mengorak langkah di dalam sebuah gua yang gelap tanpa langsung disuluh cahaya
luar sambil pandangan meliar ke suasana sekeliling yang diselimuti hitam pekat.
Entah betapa cemaslah rasanya apabila tiba-tiba pandangan tersebut singgah pada
sebentuk cakar bak kaki dinosaur yang besar saiznya, lengkap berdaging dan
bersisik pula kulitnya. Seakan-akan ia milik suatu makhluk misteri yang baru
sahaja mati.

Itulah yang
berlaku kepada sekumpulan penyelidik yang membuat kajian di sebuah gua yang
terletak di Gunung Owen, New Zealand sekitar 1980an. Menurut arkeologis yang
membuat analisis terhadap penemuan itu, cakar tersebut dipercayai milik seekor
burung moa daratan-tinggi yang berusia kira-kira 3300 tahun. Cakar burung moa
itu kini disimpan dan dipamerkan di Muzium New Zealand.

Burung moa daratan
tinggi (megalapteryx didinus) merupakan satu spesis burung Moa yang
hidup secara khusus di kawasan pergunungan New Zealand. Burung moa merupakan
haiwan herbivor yang memakan dedauanan dan ranting-ranting kecil. Menurut
sebuah analisis DNA yang disiarkan dalam Proceedings of the National Academy
of Sciences, burung moa dipercayai wujud sekitar 18.5 juta tahun dahulu
dengan mempunyai sekurang-kurangnya 10 spesis.

Spesis yang paling
besar dikenali sebagai Dinornis robustus dan Dinorsis novaezelandiae
yang ketinggiannya mencecah 3.6 meter dan berat sehingga 230kg. Burung moa
daratan tinggi yang menjadi subjek artikel ini pula adalah spesis burung moa
yang paling kecil, dengan ketinggian sekitar 1 meter dan berat dalam lingkungan
17 hingga 34kg. Haiwan ini mempunyai bulu yang meliputi seluruh tubuhnya,
kecuali di paruh dan kaki. Ia juga tidak mempunyai kepak dan ekor sekaligus
tidak menjadikannya sebagai burung yang berupaya untuk terbang.

Lantaran itu, ia menjadi mangsa mudah kepada buruan manusia sebagai sumber makanan sekaligus mendorong kepada kepupusannya pada kurun ke-16M. Semasa manusia buat kali pertamanya bermigrasi ke New Zealand pada pertengahan abad ke-13 yang kemudiannya membentuk kebudayaan Maori, populasi burung Moa dikatakan masih lagi banyak. Bahkan disebutkan bahawa burung moa merupakan haiwan herbivor yang dominan di dalam ekosistem di hutan dan daratan tinggi New Zealand sejak ribuan tahun dahulu. Satu-satunya pemangsa alami burung moa ini adalah helang Haast.

Apabila ia mula diburu secara berleluasa oleh manusia, populasi haiwan ini merudum dengan pantas. Apatahlagi apabila habitat mereka diceroboh dan dimusnahkan. “Memandangkan mereka mencapai tahap kematangan dengan begitu lambat, maka mereka tidak berupaya membiak dengan cukup pantas untuk mengekalkan populasi mereka sekaligus membuatkan spesis mereka ini terdedah kepada kepupusan. Kesemua burung moa ini pupus menjelang waktu di mana orang-orang Eropah tiba di New Zealand sekitar 1760 Masehi,” Muzium Sejarah Alam Semulajadi, London merincikan lagi faktor kepupusan burung moa.

Pupusnya burung
moa ini turut mengakibatkan pemangsanya, helang Haast untuk turut mengalami
kepupusan memandangkan burung moa merupakan sumber makanan utamanya.

Penemuan kesan
tinggalan burung Moa pertama kali direkodkan pada tahun 1839M apabila John W.
Harris, seorang pedagang flax merangkap peminat sejarah alam semulajadi
diberikan sebentuk tulang fosil oleh seorang asli Maori yang menurutnya,
ditemui di tebing sebatang sungai. Tulang tersebut kemudiannya dihantar kepada
Sir Richard Owen yang bekerja di Muzium Hunterian di Royal College of
Surgeons di London.

Beliau
memperuntukkan masa selama empat tahun untuk meneliti fosil berkenaan
memandangkan tiada fosil serupa pernah ditemuinya sebelum ini. Setelah puas
menganalisa, Owen berpendapat bahawa tulang tersebut adalah milik sejenis
burung gergasi yang tidak diketahui. Teori Owen itu pada mulanya mendapat
bantahan. Namun setelah beberapa tempoh waktu kemudian, pendapat tersebut
ternyata benar apabila telulang demi telulang ditemui sehingga rangka burung
Moa dapat dibina semula secara lengkap.

Kebanyakan tulang
itu ditemui di bukit pasir, paya dan gua – tempat di mana burung-burung
tersebut dipercayai berteduh dari cuaca buruk ataupun mengeram telur. Lokasi
sebegini bersesuaian dengan penjelasan tentang bagaimana penemuan tersebut –
cakar burung moa daratan tinggi ini misalnya – boleh terpelihara dengan begitu
baik sekali di mana masih terdapat tisu-tisu lembut, otot dan malah kulit serta
bulu padanya.

Sampel cakar burung moa yang lengkap sifatnya ini dianalisa oleh saintis selama berdekad-dekad dengan tujuan mengkaji genetik burung moa serta mengekstrak DNA sekaligus menemukan kaedah untuk menyahpupus haiwan berkenaan. Laman Ancient Origins melaporkan bahawa seorang ahli genetik dari Jepun yang bernama Ankoh Yasuyuki Shirota telah pun bergiat ke arah itu sejak 1997 di mana beliau mengestrak DNA burung moa yang dijumpai dan menyuntiknya ke dalam embrio ayam bagi tujuan mengkaji warna, saiz dan malah perilaku burung moa.

Dengan kecanggihan
teknologi dan kemajuan bidang sains yang dimiliki manusia pada hari ini, cakar burung
moa yang ditemukan ini dipercayai berpotensi merintis penyahpupusan haiwan
tersebut. Dalam sebuah kajian tahun 2014 yang disiarkan di laman PNAS,
sepasukan ahli genetik antarabangsa melaporkan bahawa pembinaan semula gen
burung moa buat pertama kalinya berjaya dilakukan secara lengkap sekaligus
mencerahkan kebarangkalian untuk mengembalikan haiwan herbivor ini ke dunia.

Pada pertengahan
2015, seorang ahli parlimen di New Zealand yang bernama Trevor Mallard turut
meluahkan minat dan visinya dalam menghidupkan semula burung moa dalam tempoh
50 tahun.

Walau
bagaimanapun, terdapat sejumlah ahli bioetika yang berpendapat haiwan yang
telah pupus sewajarnya tidak dihidupkan semula kerana ia berkemungkinan akan
menjejaskan ekosistem dunia moden. Sebagai kepilan nota, Pyrenean ibex adalah
antara haiwan yang pernah mengalami penyahpupusan pada tahun 2009 setelah ianya
pupus sembilan tahun sebelumnya. Namun, penyahpupusan tersebut tidak bertahan
lama apabila ia meninggal dunia sejurus selepas dilahirkan.

RUJUKAN

April Holloway.
(29 Ogos 2015). The Frightening Discovery of the Mount Owen Claw. Ancient
Origins.
https://www.ancient-origins.net/history/frightening-discovery-mount-owen-claw-003696

Brett Tingley. (14
Mac 2018). A Mummified Claw Could Mean the De-Extinction of a Giant Prehistoric
Bird. Mysterious Universe.
https://mysteriousuniverse.org/2018/03/a-mummified-claw-could-mean-the-de-extinction-of-a-giant-prehistoric-bird/

Marija
Georgievska. (22 November 2016). The giant extinct upland Moa of New Zealand.
The Vintage News.
https://www.thevintagenews.com/2016/11/22/the-giant-extinct-upland-moa-of-new-zealand/

NZSM. (Februari
1997). Life in the Old Moa Yet.
http://nzsm.webcentre.co.nz/article452.htm

Pnas.org. (10
Februari 2014). Extinct New Zealand megafauna were not in decline before human
colonization.
https://www.pnas.org/content/111/13/4922

Strange Sounds. (1
Disember 2017). Scary archaeology: The terrifying discovery of Mount Owen Moa.


Joaquin Murrieta – Lelaki Yang Menginspirasikan Zorro

Zorro merupakan salah satu ikon kurun ke-20. Walaupun beliau adalah karakter fiksyen, kisahnya digarap berdasarkan biografi sekurang-kurangnya tiga orang, iaitu Juan Nepomuceno Cortina, Tiburcio Vasquez dan yang paling utama, Joaquin Murrieta.

Namanya digunakan dalam filem bersama Antonio Banderas, yang mana nama keluarga karakter itu adalah Murrieta. Selain itu, nama anaknya pula adalah Joaquin. Tayangan perdana filem The Mask of Zorro pada tahun 1998 dan The Legend of Zorro pada tahun 2005 berupaya menghidupkan kembali legenda Joaquin Murrieta.

ROBIN HOOD MEXICO

Joaquin Murrieta dilahirkan sekitar tahun 1829 di Hermosillo, di Sonora, Mexico. Kehidupannya banyak berlangsung di California, di mana beliau memburu emas semasa era atau peristiwa yang dikenali sebagai Kerubut Emas California (California Gold Rush) 1850an.

Murrieta menerima pelbagai macam cemuhan berbentuk rasisme daripada orang-orang Amerika berkulit putih. Hal ini mendorongnya untuk memberontak menentang masyarakat umum dan perundangannya. Beliau bangun memperjuangkan hak-hak pelombong-pelombong asli-Amerika dan beliau sendiri menjadi seorang pelombong yang berjaya.

Kejayaan ini menggamit iri hati daripada orang-orang Amerika berkulit putih, yang bertindak mer0gol isterinya dan membelasahnya dengan teruk sebagai melampiaskan dendam. Pada waktu itu, perdagangan kuda secara haram bergiat secara aktif dan Murrieta menyertai perdagangan ini. Dengan bantuan rakan-rakan dagangnya, beliau menjejak dan membvnuh hampir kesemua individu yang bertanggungjawab menyerang isterinya.

Detik ini menjadi permulaan bagi geng Murrieta, yang mula melakukan serangan ke atas keretapi-keretapi di California. Sejarahwan tidak mengetahui secara tepat berapakah bilangan anggota geng Murrieta ini. Ada yang berpendapat bahawa geng itu terdiri daripada lima orang (justeru digelari ‘Geng Lima Murrieta’ atau ‘Lima Joaquin’). Ada pula yang mengatakan jumlahnya lebih besar.

Geng ini membvnuh sekurang-kurangnya 14 orang Amerika-Inggeris dan 28 orang China. Namun, masyarakat yang hidup berhampiran kawasan kampung melindungi Murrieta dan gengnya. Sebagaimana kenyataan Legenda-Legenda Amerika (Legends of America); Murrieta menjadi ‘wira rakyat yang hanya meceburi dunia jenayah selepas sekumpulan pelombong gangster Amerika membelasahnya dengan teruk, menggantung saudaranya, dan mer0gol seta membvnuh isterinya…

Joaquin merupakan seorang figura yang tampan lagi romantik yang bersumpah untuk membalas dendam terhadap penindasan yang dilakukan ke atas keluarganya; melakukan banyak jenayahnya demi ‘membetulkan ketidakadilan terhadap orang-orang Mexico’.

Beberapa catatan tentang kisah hidup beliau mengisyaratkan bahawa terdapat lebih dari seorang lelaki yang tindakan-tindakannya membentuk legenda Robin Hood versi Mexico. Namun, catatan sejarah berkenaan Murrieta yang kesahihannya dapat dipastikan sangat sedikit. Justeru, kisah-kisah lain dianggap sebagai kisah rakyat semata-mata.

Pada tahun 1853, badan perundangan California membentuk sebuah kumpulan yang dikenali sebagai Renjer California. Kumpulan ini ditubuhkan bagi menangkap dan membvnuh Murrieta dan gengnya. Mereka ini terdiri daripada veteran p3rang Mexico-Amerika dan menerima bayaran $150 setiap bulan bagi memburu Murrieta dan akan diberikan tambahan $1000 sekiranya berjaya membvnuh sasaran.

HIDUP ATAU M4TI?

Murrieta dan sekurang-kurangnya dua lelaki lain dibvnuh secara rasmi pada 25 Julai 1853. Sebagai bukti penghukuman, Renjer California memenggal kepala Murrieta dan menghantarnya dalam sebuah balang brandi (sejenis arak).

Namun, terdapat laporan-laporan yang mendakwa bahawa kepala yang dipamerkan di Stockton, San Francisco dan kem-kem perlombongan di Daerah Mariposa itu sebenarnya bukanlah kepala milik Murrieta. Menurut perincian rasmi yang disiarkan oleh penyunting “Alta” San Francisco pada 23 Ogos 1853, dinyatakan bahawa:

“Beberapa minggu yang lalu, sekumpulan warga tempatan California dan Sonora berangkat ke Lembah Tulare untuk meluahkan dan menyatakan (aduan) tentang mengapa kuda-kuda Amerika (mustang) yang berkeliaran. Tiga orang daripada kumpulan ini telah kembali dan melaporkan bahawa mereka diserang oleh sekumpulan Amerika, dan yang lain-lain, iaitu seramai empat orang telah terbvnuh;iaitu Joaquin Valenzuela, yang merupakan salah seorang daripada mereka, dibvnuh semasa cuba melarikan diri dan kepalanya dipenggal oleh pihak penyerang dan dijulang sebagai trofi.

Amat dimaklumi bahawa Joaquin Murrieta bukanlah individu yang dibvnuh oleh Kapten Harry Love di Lembah Panoche. Kepala yang dipamerkan baru-baru ini di Stockton sama sekali tidak mirip dengan Murrieta, dan hal ini ditegaskan oleh mereka yang pernah melihat Murrieta dan (pemilik) kepala tersebut.”

Pada tahun 1879, saudara perempuan Murrieta sendiri menyatakan bahawa kepala yang beliau lihat di dalam balang tersebut bukanlah milik saudaranya. Beliau enggan memaklumkan lebih awal kerana mahu melindungi saudaranya dan membolehkannya melarikan diri. Dakwaan beliau itu tidak dapat dipastikan lantaran kepala tersebut turut menjadi mangsa sebuah kebakaran yang berlaku semasa San Francisco dilanda gempa bumi pada tahun 1906.

ROBIN HOOD EL DORADO

Kisah Murrieta tidak berakhir dengan kem4tian-misteri dan kehilangannya. Jejak langkahnya diikuti oleh anak saudaranya yang dikenali sebagai Procopio. Procopio turut digelari sebagai ‘Red-Handed Dick’ bersempena rambutnya yang berwarna merah. Beliau menjadi salah seorang per0mpak yang paling masyhur dalam sejarah Mexico.

Semasa Murrieta meninggal dunia, Procopio baru berusia 12 tahun. Namun, beliau membesar dengan menuruti jejak langkah bapa saudaranya itu. Semasa hayatnya, beliau berusaha sedaya upaya untuk melonjakkan kemasyhuran legenda Murrieta.

Berikutan tindakannya itu, kisah Joaquin Murrieta begitu tersebar secara meluas hinggakan pada tahun 1919, Johnston McCulley menerbitkan sebuah cerita yang berjudul The Curse of Capistrano yang bertemakan seorang lelaki yang melindungi golongan miskin dan menghukum golongan kaya.

Nama Murrieta dikenang baik dari tanggapan yang baik mahupun buruk. Sebilangan pihak menganggapnya sebagai seorang per0mpak dan pembvnuh. Namun, ramai yang memandang beliau sebagai seorang patriot. Murrieta diabadikan dalam banyak buku dan puisi, antara yang paling masyhur adalah karya John Rollin Ridge, seorang yang berketurunan pembesar Cherokee, yang disiarkan di dalam California Police Gazette pada tahun 1858.

Sehingga kini, kisah Murrieta atau Zorro (musang) masih terus diceritakan di negeri-negeri miskin Mexico sebagai harapan agar suatu hari nanti, muncul seorang individu seperti Murrieta yang akan membela nasib hidup mereka.

RUJUKAN:

Natalia Klimczak. (9 Julai 2016). Joaquin Murrieta – The Man Whose Life Provided Inspiration for Zorro. Ancient Origins. https://www.ancient-origins.net/history-famous-people/joaquin-murrieta-man-whose-life-provided-inspiration-zorro-006257


Rekod Tertua Berkenaan Aurora Ditemui

Tablet-tablet batu Assyria di zaman purba mendedahkan laporan tertua tentang aurora yang pernah ditemui, berusia lebih 2500 tahun lalu.Perincian-perincian yang ditulis menggunakan sistem tulisan kuneiform ini ditemui pada tiga buah tablet batu yang dianggarkan bertarikh antara 655SM hingga 679SM. Tarikh ini melangkaui usia bukti sejarah terawal lain berkenaan penampakan aurora dengan seratus tahun lebih awal, lapor para penyelidik dalam kertas kajian terbaharu.Aurora adalah fenomena cahaya yang berlaku apabila gelombang partikel dari matahari bertembung dengan medan magnet bumi. Dilaporkan bahawa bumi pernah menerima ribut solar yang besar sekitar kurun ke-7SM dan aurora yang diperincikan di dalam tablet Assyria ini berkemungkinan adalah kesan daripada aktiviti solar berkenaan, tulis para penyelidik dalam laporan atas talian pada 7 Oktober lalu dalam The Astrophysical Journal Letters.Catatan tentang aktiviti pencerapan langit di zaman purba seperti tablet-tablet Assyria ini membantu para saintis untuk mencantumkan kepingan-kepingan maklumat tentang perkaitan antara komsik bumi dan solar. Memandangkan aktiviti mencerap dengan menggunakan teleskop maju hanya berlaku pada sekitar 400 tahun lalu, maka pencerapan tersebut masih lagi membekalkan gambaran yang sangat kencil tentang sifat-sifat atau kelakuan matahari kita, ujar ketua penyelidik yang bernama Hisashi Hayakawa, seorang ahli astrofizik di Universiti Osaka, Jepun merangkap penyelidik sementara di Makmal Rutherford Appleton di United Kingdom.Pada awal tahun ini, sekumpulan penyelidik lain berjaya menemukan kejadian ribut solar besar pada 2600 tahun yang lalu, di mana ia berskala 10 kali ganda lebih kuat berbanding kejadian di zaman moden. Kesan ledakan geomagnetik ribut berkenaan meninggalkan atom radioaktif yang terperangkap pada ais-ais di Greenland, lapor Live Science sebelum ini.Para penyelidik masih tertanya-tanya andai ahli-ahli astrologi Assyria di zaman purba ada merekodkan sebarang perkara yang tidak biasa yang mungkin boleh dikaitkan dengan kejadian ribut solar. Para penyelidik melakukan penelitian ke atas 389 buah laporan pada tablet kuneiform yang terdapat dalam koleksi Muzium British. Kebanyakannya merincikan tentang aktiviti planet dan bulan. Namun, terdapat tiga buah catatan yang merekodkan tentang fenomena yang mungkin mempunyai kaitan dengan aurora menerusi perincian seperti ‘sinar merah’, ‘awan merah’ dan ‘langit merah’.“Perincian-perincian ini sendiri agak konsisten dengan perincian-perincian di zaman moden awal tentang fenomena aurora,” maklum Hayakawa kepada Live Science dalam sebuah emel. Sememangnya, merah adalah warna lazim yang didapati pada aurora beraltitud rendah dan juga pada aurora-aurora yang terhasil daripada elektron bertenaga rendah.

Pada hari ini, aurora di Hemisfera Utara lazimnya dikaitkan dengan daerah-daerah yang hampir dengan Kutub Utara. Namun, medan magnet bumi bersifat dinamik dan berubah-ubah, dan pada ribuan tahun lalu, magnetik utara terletak kira-kira 10 darjah lebih hampir dengan Timur Tengah berbanding pada hari ini sekaligus meningkatkan lagi kebarangkalian untuk berlakunya fenomena aurora di rantau tersebut.Bahkan pada lewat kurun ke-19, fenomena aurora pernah berlaku di Kaherah, Baghdad dan Iskandariah (Alexandria), tambah Hayakawa.“Apabila ada ribut magnet yang besar, bukanlah suatu perkara yang mengejutkan untuk dapat melihat aurora di Timur Tengah, atau bahkan di zaman moden awal,” kata Hayakawa.Memandangkan perincian sebegini jarang-jarang ada dalam rekod Assyria, penyelidik berpendapat bahawa penulis rekod berkenaan menyaksikan sesuatu yang luar dari kebiasaan hidupnya dan bukannya fenomena lazim seperti langit merah (mega merah) yang mengiringi tenggelam matahari.Sebelum penemuan ini dilakukan, rekod terawal tentang aurora terkandung dalam tablet Babylon yang dikenali sebagai ‘Catatan-Catatan Astronomi’ yang bertarikh 567SM. Rekod-rekod dari Assyria ini membolehkan kita menjejak sejarah aktiviti solar seratus lebih awal berbanding rekod yang dimiliki sebelum ini.

SUMBER:

Mindy Weisberger. (25 Oktober 2019). Assyrian Tablets Contain Earliest Written Record of Aurora’s Sky Glow. Live Science. https://www.livescience.com/earliest-written-aurora-records.html


Nebusemekh: Raungan Penunggu Makam Lautan

Setiap peradaban, bangsa dan negara mempunyai karakter mitos hantu tersendiri. Hantu. Nama yang tidak asing lagi bagi sesebuah masyarakat jumud mahupun modern. Tetapi bagaimanakah kisah hantu yang pernah terjadi pada zaman dahulu, tepatnya pada zaman pemerintahan Mesir Purba?

Rekod berkenaan kisah hantu ini dapat ditelusuri kembali pada sebuah artifak purba iaitu empat kepingan tembikar yang ditemui di sekitar Dier al-Madina (Pemakaman Kota) berdekatan kota kuno Thebes pada tahun 1880-1905 ini membuka teori baharu bagi para pengkaji Mesir purba. Keempat-empat kepingan ini berhubungkait diantara satu sama lain dan melengkapkan sebuah kisah.

KHONSEMHAB AND THE GHOST

Kisah yang dikenali sebagai ‘Khosemhab Dan Hantu’ ini dipastikan berasal dari penghujung zaman Kerajaan Baharu (New Kingdom) atau tepatnya pada period waktu Ramesses (1186-1077 SM). Tetapi, dua orang ilmuwan, Georges Posener dan Jurgen von Beckerath mengemukakan teori bahawasanya, rekod ini diperkirakan lebih lama daripada yang dijangkakan iaitu direkodkan pada zaman Kerajaan Pertengahan (Middle Kingdom), 2040-1782 SM. Daripada penemuan kisah ini, persoalan baharu berlegar di kepala para ilmuwan. Mengapakah alam kematian atau Maat yang disangkakan sebagai syurga ke atas kepercayaan masyarakat Mesir purba digambarkan pula sebagai sesuatu yang menakutkan?

Kisah hantu ini bermula apabila seseorang yang tidak dikenalpasti namanya, menghabiskan waktu malamnya bertapa di sebuah pemakaman Deir al-Bahri (Pemakaman Lautan) di kota kuno Thebes. Ketika menjelang tengah malam, insan malang tersebut mendengar raungan dan menghadapi beberapa gangguan misteri. Pengalaman yang dialami oleh orang tersebut disampaikan kepada pendeta tertinggi Thebes, Khonsemhab. Tanpa berlengah, Khonsemhab pulang ke rumahnya. Di rumahnya, Khonsemhab melakukan beberapa upacara sebelum membangkitkan penunggu tersebut. Tatkala bangunnya penunggu terbabit, Khosemhab membuka perbualan:

“Wahai penunggu, siapakah kamu?”.

Penunggu itu memperkenalkan dirinya:

“Namaku Nebuksemekh. Aku dahulunya adakah seorang manusia yang dipandang tinggi. Aku merupakan seorang pemimpin angkatan pasukan tentera Firaun Mentuhotep II. Aku meninggal dunia pada musim panas tahun ke-14. Firaun Mentuhotep menghadiahkan aku empat balang (canopic jar) dan baginda juga bertanggungjawab menyempurnakan pemakaman aku. Dulu makam aku dipuja, setelah makam aku terbenam dan dilupakan, aku mula kelaparan dan kesejukan”.

Nebuksemekh memberitahu bahawasanya makamnya tidak lagi diziarahi masyarakat. Makamnya dilupakan. Tiada lagi yang ingin mempersembahkan makanan atau minuman ke makamnya. Dikatakan, jasadnya juga dikuburkan di pemakaman Deir al-Bahri (pemakaman lautan).

Pendeta Khosemhab berjanji kepada Nebuksemekh untuk membawa segala kemahuannya dengan syarat, ia tidak akan menganggu lagi masyarakat yang datang berkunjung ke makam Deir al-Medina. Nebuksemekh menolak permintaan dan bantuan Khosemhab lalu ia menghilangkan diri.

Perbualan tamat.

Keesokan hari, pendeta Khosemhab menghantar lima orang hambanya untuk mencari makam yang dilupakan dan ditandai nama Nebuksemekh. Pencarian ini berjaya dan berita ini menggembirakan hati Khosemhab. Beliau pun mengotakan janjinya kepada penunggu Nebuksemekh. Setiap hari, lima orang hamba Khosemhab menghantar beberapa dulang makanan dan minuman sebagai persembahan kepada Nebuksemekh. Semenjak itu, tiada lagi gangguan dan raungan si penunggu. Kisah hantu ini diakhiri dengan ayat:

“Ia (Nebuksemekh) pun kembali ke Ne (tempat istirahatnya) pada petang hari tersebut dengan tenang…”.

Happy ending.

Daripada kisah hantu ini, para sejarawan mengungkapkan dua buah teori mengenai kisah ini iaitu:

1. Iaitu sebagai suatu bentuk hiburan.

2. Pengajaran kepada masyarakat pada zaman tersebut untuk selalu menghormati makam, tidak lupa untuk menziarahi makam dan merawatnya sebaik mungkin.

Keempat-empat kepingan tembikar kisah hantu ini sekarang diletakkan dan dapat dilihat di muzium Paris, Florence, Vienna dan Tunis. Walaupun pengajaran kisah ini diteorikan mengikut kedua teori di atas, tetapi tujuan sebenar pengisahan cerita ini masih belum mampu dirungkaikan sepenuhnya.

Mengikut ahli Egyptologi, Rosalie David, hantu yang digambarkan di dalam kisah ini bukanlah sosok hantu yang menakutkan tetapi ia sosok hantu yang memerlukan bantuan. Bukti dapat dilihat bagaimana pendeta Khosemheb menghulurkan bantuan, bukan memburu dan membunuhnya.

Bagi kepercayaan masyarakat Mesir purba, alam kematian merupakan kehidupan seterusnya manusia setelah mati di atas dunia. Dunia Maat. Dan makam ibarat ‘rumah” bagi mereka. Jikalau makam ini diganggu gugat, maka roh terbabit akan kehilangan rumahnya. Jika mereka kembali ke dunia, mereka (ruh) tidak mampu kembali ke alam Maat semula. Mereka akan tergantung di alam dunia, dan sebab itulah mengapa pendeta Khosemheb ingin menghulurkan bantuan merapikan makam Nebuksemekh kembali sekalian memberikan persembahan makanan dan minuman.

Jangan pelik, mengapa piramid dibina selama berpuluh tahun dan makam yang sangat besar wujud pada zaman Mesir purba. Membina makam, umpama membina rumah mereka di alam Maat.

Akhir sekali, bagi umat Islam tak salah nak menghormati dan menziarahi kubur sebab mengingatkan kita kepada kematian, tetapi yang salahnya fanatik sampai menghias kubur mengalahkan hiasan piramid Firaun.

RUJUKAN:

1. A Covenant with Death: Death in the Iron Age II and Its Rhetorical Uses in Proto-Isaiah oleh Christopher B. Hays (halaman 82-83).

2. Imagining the Past: Historical Fiction in New Kingdom Egypt oleh Colleen Manassa (halaman 18).


Objektifikasi Terhadap Wanita

Objektifikasi bermaksud melayani seseorang seperti barang tanpa mengendahkan tentang maruah mereka. Menurut Martha Nussbaum[1], seorang ahli falsafah dan gerakan feminis dari Amerika Syarikat  berpendapat bahawa jika seseorang mengalami atau diperlakukan:

Seseorang tidak perlu untuk menunggu untuk ketujuh-tujuk perkara di atas diperlakukan sepenuhnya, satu ciri sudah mencukupi atau ianya tiada dalam ciri-ciri ini tetapi berkaitan sudah dikategorikan sebagai objektifikasi[2][3].

“Dunia ini adalah perhiasan(kesenangan) dan sebaik-baik perhiasan dunia adalah wanita solehah.” – HR. Muslim, Nasa’I, Ibnu Majah dan Ahmad

Melalui hadits ini kita memahami wanita adalah perhiasan dunia. Dan sebaik-baik hiasan adalah wanita solehah.

Walauapapun, dunia kita telah pun dihiasi oleh para wanita. Lihat sahaja di keliling anda. Lebih 80% iklan-iklan melibatkan wanita. Kita tidak boleh lari dari iklan-iklan ini. Di mana-mana ada iklan. Hendak pulang ke kampung halaman ada papan layar iklan yang besar di lebuh raya, anda bermain Facebook juga ada iklan, anda hendak membeli sesuatu pun anda akan layari iklan terlebih dahulu, hendak melihat filem terbaru juga ada iklannya, malah di dalam kehidupan seharian kita, mustahil untuk mengelakkan diri daripada melihat iklan. Benarkan?

Pengiklanan melibatkan wanita menjadi harapan dan pertaruhan utama dalam melariskan jualan atau meraih sesuatu berkepentingan peribadi. Hampir semua pengiklanan melibatkan wanita, dari produk kecantikkan, produk permainan maya, industri hiburan, penerbangan dan lain-lain lagi. Perkara ini tidak dihairan oleh masyarakat kerana rata-rata wanita juga sudah biasa atau selesa menjadi model pengiklanan. Persoalannya kenapa wanita? Mungkin wanita sememangnya perhiasan?

Konsep Wanita ideal telah menjadi satu kejayaan dalam industri periklanan. Konsep ini tidak wujud dalam dunia realiti. Wanita ideal berciri-cirikan:

Adakah wujud wanita ideal ini? Wujud dalam dunia pengiklanan tetapi secara realiti mustahil. Wanita adalah manusia dan manusia dilengkapi dengan kekurangan. Kaum Adam dari kecil telah diasuh untuk mencari atau berkeinginan akan wanita ideal ini. Manakala budak perumpuan pula telah didoktorin agar berusaha memiliki ciri-ciri ini sejak usia muda. Mesti kurus ramping, tiada kedutan atau kecacatan di kulit muka seperti dalam iklan-iklan di Instagram, facebook dan lain-lain. Apa akan jadi jika tidak memenuhi ciri-ciri itu? Mungkin seorang wanita tidak dapat pasangan yang mereka idamkan seperti pasangan yang mempunyai kewangan yang stabil atau kerjaya yang lumayan atau mendapat pengitirafan rakan-rakan, keluarga, kenalan dan dunia maya iaitu laman sosial[4].

Selagi kaum Hawa tidak dapat memenuhi kriteria wanita ideal ini seperti di dalam iklan, selagi itu mereka akan berusaha dengan membeli produk-produk demi melengkapkan diri demi memenuhi kritiria tersebut. Inilah bagaimana industri berfungsi: Ciptakan keperluan baru, kemudian berikan sesuatu untuk memenuhi keperluan tersebut[5].

Untuk mengkaburi mata dan meyakinkan lagi, model-model di dalam iklan-iklan telah di make-up dan diubah secara teknologi menggunakan photoshop mahupun CGI. Hakikatnya, model-model tidak sempurna kerana mereka juga manusia. Industri mencipta mereka agar kita sebagai pengguna (consumer) obses akan kesempurnaan. Selagi kita tidak capai kesempurnaan tersebut (wanita ideal), selagi itu kita akan terus membeli dan menguna produk-produk mereka agar kita berusaha mencapai capaian yang mustahil yang telah ditetapkan oleh mereka[6].

Lelaki membandingkan wanita yang telah diproses oleh softwere terbaharu bersifat artificial. Lelaki mahukan wanita yang telah diproses sempurna wujud di depan mata mereka. Sedangkan itu sesuatu yang agak mustahil. Terciptalah paradox impian antara lelaki dan wanita. Lelaki berimpian untuk memiliki wanita ideal manakal wanita berimpian untuk menjadi ideal. Jika kita lihat kedua-duanya adalah mustahil.

Lebih kejam konsep wanita ideal telah mengubah definasi kecantikkan keseluruhannya bagi wanita. Menyedihkan, masyarakat dunia menerima, menelan dan menghadam akan perkara. Kini, telah menjadi satu trend perlumbaan untuk menjadi ratu cantik Instagram. Sesungguhnya perlumbaan yang tidak adil secara hakikat, psikologi dan kondisi kesihatan.

Kita teruskan ke dunia yang lebih gelap. Persaingan antara industri kian sengit. Mereka memerlukan idea yang lebih efektif dan sesuai dengan pasca-moden. Menggunakan kaedah “sex sell” ( berunsur pornografi ), otak manusia mudah terdedah dan akan dipogramkan untuk mudah sedar,celik, cekap untuk perkara yang releven berkaitan seksual. Maka iklan-iklan akan menggunakan kandungan yang berunsur seksual melibatkan wanita sebagai objek. Lagi sensetive kita respon, lagi kita tertarik[7].

Objektifikasi seksual terhadap wanita berlaku apabila wanita dilihat sebagai bahan utama(objek) sebagai memenuhi kehendak/keperluan nafsu seks lelaki. Perkara ini tidak baharu. Ianya sudah menjadi budaya yang meresap apabila gambaran wanita yang berorientasikan seks dalam pengiklanan dan media. Wanita digambarkan sebagai lemah atau tunduk melalui pornografi, imej dalam media arus perdana seperti pengiklanan dan seni, drama, filem, melayani lelaki dan pelacuran. Akhirnya, masyarakat menilai wanita secara seksual atau nilai estetik sahaja seperti pertandingan kecantikan, rupa paras dan mempengaruhi mereka akan keperluan untuk kosmetik, mempunyai saiz payudara yang ideal mahupun saiz badan yang tidak realistik sebagai perkara biasa.

Gambaran yang sistemetik memainkan peranan mempengaruhi minda kita untuk memperlakukan wanita sebagai objek seksual. Contohnya: menyamakan 2 puncak gunung yang rapat seperti payudara wanita; kedudukan/posisi wanita yang menyerupai posisi ketika melakukan hubungan seks; lebih ganas penggunaan jelas pornografi yang saya yakin anda memehaminya. Penggunaan teknik ini berulang kali ditayangkan dalam filem, paparan skrin, majalah, dan pengiklanan secara sistematik telah mengurangkan wanita menjadi peranan subjek yang pasif.

Mesej tersirat ini berterusan menguatkuasakan stereotaip jantina; menggalakkan lelaki untuk menilai wanita hanya sebagai objek untuk memuaskan nafsu; justeru memujuk wanita untuk membenarkan kelakuan/perbuatan lelaki. Bibit-bibit benih ini ditanamkan dalam minda manusia, kemudian dengan sedikit sensetiviti (triger), mana-mana objek yang mampu menyerupai atau bersifat seksual boleh menjadi picu keghairahan (Hypersexuality). Perkara ini boleh di manifestasikan melalui filem, iklan-iklan, lawak-lawak, kata mencarut, lagu-lagu dan banyak lagi. . Objektifikasi adalah reduktif yang merendahkan dan menghina wanita. Malang dan busuk apabila kita bersifat prajudis.

Kejutan budaya yang berlaku sekarang terutama di Malaysia, injeksi objektifikasi seksual terhadap wanita kian menular dan berjangkit secara senyap-senyap secara berleluasa. Tambahan lagi, lelaki disuap dengan pornografi justeru mempengaruhi lagi mindanya untuk menzahirkannya secara praktikal. Matanya kini lebih tajam berbanding burung helang mencari mangsa. Industri pornografi juga mengalami evolusi di mana mengobjekkan tudung, selendang atau apa-apa yang menutupi kepala wanita bahan untuk daya tarikan industri tersebut sesuai dengan isu semasa dunia yang sering dikaitkan dengan Islam. Kesannya, melihat wanita yang bertudung sekalipun berniqab mampu membuatkan lelaki Muslim bereraksi[8][9]. Lantas merendahkan elemen dan nilai spiritual bertudung.

Tidak hairan jika rakyat Malaysia kerap kali dikejutkan berita-berita mengenai rogol dan apa-apa yang mengobjekkan wanita. Patung bertudung pun dicabul.  Darah daging sendiri menjadi mangsa.

Lelaki terus diasuh dan didokterin untuk menobjekfikasikan wanita. Wanita menerima diri sebagai objek dengan rela hati. Ada yang sedar, ada yang tidak. Sebahagian wanita berpendapat, dengan mengobjekkan diri sendiri, mereka mampu bersaing dengan dunia moden dan menunjukkan harga diri yang lebih tinggi berbanding yang tidak. Wanita dan lelaki menggalakkan, menginspirasikan wanita lain untuk mengobjekkan diri mereka sendiri[10].

Saya melihat kesanya secara global telah mengakibatkan impak-impak negatif terhadap wanita:

Segala perkara objektifikasi tidak boleh dihentikan. Industri bergerak kehadapan, kita juga bergerak kehadapan. Apa yang kita boleh lakukan secara individu untuk wanita adalah:

Untuk lelaki:

Saya menulis artikel ini bukannya bertujuan menyebarkan ketakutan. Tetapi lelah hidup dalam budaya sebegini. Sebagai seorang lelaki, saya merasakan fed-up akan carutan yang menggunakan kemaluan perumpuan sebagai objek permainan lelaki atau perkara jijik. Wanita diperalatkan seperti pakai buang dan kitar semula. Saya fikir jika wanita adalah perhiasan maka siapa yang mencorakkan hiasan itu? Munurut penyarah Akidah Ketuhanan saya pernah mengatakan: “Wanita dipengaruhi dan akan mempengaruhi”. Untuk mendapatkan sebaik-baik hiasan, kita perlu mencorakkan hiasan itu dengan pengaruh yang sebaik-baik positif. Kelak, hiasan akan menyebarkan pengaruh yang positif kepada generasi seterusnya.

Tiada niat untuk mendikriminisasikan wanita untuk tidak bersolek atau mahu bercantik. Itu hak peribadi dan kebebasan masing-masing. Dari lelaki untuk lelaki, mari sama-sama cuba belajar menghargai sesuatu berdasarkan apa yang wanita kerjakan, usahakan. Hentikan pornografi dan pemikiran kekuasaan/authority terhadap wanita. Mereka bukan alat, bahan atau objek. Mereka manusia yang mempunyai emosi,perasaan dan impian. Belajar untuk menghormati ruang personal/privacy wanita.

Memetik kata-kata Caroline Heldman pada pembentangan The Sexy Lie di TEDxYouth@SanDiego:

“Cuba kita bayangkan dunia, wanita dan perumpuan tidak menghabiskan waktu sejam setiap pagi untuk menyelesaikan solekkan.

Cuba kita bayangkan sebuah dunia, wanita dan perumpuan dinilai berdasarkan apa yang mereka cakap dan kerjakan, berbanding bagaimana rupa paras mereka.

Saya ingin mengajak anda sekalian untuk berimiginasi sebuah dunia dari membelanjakan masa untuk penampilan, secara tidak sengaja kita menyusur tenaga kita dari berhadapan masalah yang serius. Seperti penyeludupan manusia, gangguan seksual, homophobia, kemiskinan, kelaparan.

Dan yang terakhir, disebabkan kamu semua adalah arkitek masa depan, ingin saya mengingati kamu bahawa, di suatu masa arkiteklah perlu merobohkan paradigma demi mendirikan yang baru dunia yang lebih baik.

Maka soalan saya untuk anda: Dunia macam mana yang hendak kamu bina?[13]”=

Rujukan:


Jatuh Bangun Kerajaan Osgothic

Sejarah Eropah pada awal Masihi dan awal zaman pertengahan memperlihatkan banyak berlakunya perpindahan dan kemunculan empayar baru. Suku demi suku berkelana mencari tempat untuk bersemayam, kapak-kapak p3r4ng dipert4j4m, dan kerajaan-kerajaan lama kian membungkam.

Pada zaman yang sedemikian kacau, segala kemungkinan boleh berlaku. ‘Perpindahan Besar’ membawa kepada lahirnya kerajaan-kerajaan baru, kejituan identiti kebangsaan, dan penyebaran agama Kristian dengan lebih meluas.

Pada hari ini, kami bakal mengisahkan semula sejarah salah sebuah kerajaan yang dibangunkan ketika itu; iaitu Kerajaan Ostrogoth – sebuah kerajaan yang diasaskan oleh suku penaklvk Jerman.

THEODORIC AGUNG

Dinasti Amal (atau Amalung) merupakan salah sebuah dinasti Goth-Jerman yang terkemuka. Pada tahun 454 Masihi, ketua dinasti tersebut, iaitu Raja Theodemir, dikurniakan putera. Beliau menamakannya sebagai Piudaeriks si penguasa jelata. Namun, anak itu lebih dikenali sebagai Theodoric, pewaris takhta yang bakal mengubah sepenuhnya sejarah Dinasti Amal.

Setahun sebelum kelahirannya, iaitu pada 453 Masihi, Ostrogoth akhirnya bebas daripada cengkaman Hun lantaran tahun itulah tahun kem4t1an Attila the Hun. Pemergian penakluk agung itu turut mengakibatkan keruntvhan empayarnya.

Beberapa tahun kemudian, Leo the Thracian si maharaj Byzantine meluaskan kekuasaannya ke atas Ostrogoth dan menandatangani perjanjian dengan Raja Theodemir. Perjanjian ini menuntut Ostrogoth supaya membayar ufti tahunan kepada Byzantine yang berpusat di Konstantinopel.

Demi memastikan supaya ufti dapat dibayar dan Ostrogoth pula kekal tunduk, Byzantine mengambil putera raja sebagai tawanan. Maka, Theodoric pun dibawa ke Konstantinopel. Sebagai seorang yang berd4r4h kerabat, Theodoric diberikan pendidikan terbaik di istana Byzantine, yang pada masa itu merupakan salah sebuah pusat pendidikan paling terkehadapan di dunia.

Semenjak itu, Theodoric menampilkan imej sebagai sekutu dan pemerintah naungan Byzantine serta sering menumpukan perhatian pada musuh-musuh empayar.Di sana, beliau belajar membaca dan ilmu aritmetik, di samping mendalami Romanitas, iaitu aspek penting bagi mengenali identiti Rom, meliputi seluruh konsep politik dan kebudayaan Rom. Pendidikan yang diterima oleh Theodoric ini meletakkan dirinya jauh terkehadapan berbanding rakan-rakan sewarganya di Ostrogoth.

Theodoric kembali ke kampung halamannya sekitar tahun 470 Masihi dan beliau diberikan mandat untuk memerintah sebagai putera Ostrogoth, bersama Valamid bapa saudaranya dan Raja Theodemir ayahandanya.

Semasa suku Thervingi-Jerman yang diketuai oleh Theodoric the Squinter melakukan pemberontakan terhadap Maharaja Zeno, Theodoric datang memberikan bantuan dalam memer4ngi Thervingi.

Sebagai ganjaran, beliau dilantik sebagai komander Rom Timur. Pelantikan ini secara tidak langsung menjadikan Ostrogoth dan seluruh warganya sebagai feoderati Rom.

Feoderati adalah suku mahupun kerajaan yang dituntut supaya memberikan bantuan ketenteraan kepada Rom, dan sebagai ganjaran, mereka akan dikurniakan pelbagai manfaat.

Namun tidak lama kemudian, Maharaja Zeno memungkiri janji dan demi menghapuskan dua orang pemimpin Jermanik itu, beliau malah menyerahkan kepimpinan t3nt3ra kepada bekas musvhnya, iaitu Theodoric the Squinter.

Semenjak itu, Theodoric dan warga Ostrogoth yang berasa dikh1anati mula melancarkan siri s3r4ngan ke atas wilayah-wilayah Rom. Warga-warga kota yang tidak berdosa sering menjadi mangsa pelampiasan amarah.

Dengan pantas, kebengisan Ostrogoth tersebar ke seluruh pelusuk Byzantine, membuatkan Maharaja Zeno naik panik.

Pada tahun 479 Maishi, Theodoric bersama pengikutnya menguasai Epirus. Dari sana, mereka menjarah Larissa pada 482 dan seterusnya menggempur Greece. Memasuki tahun 482, demi menebus kesilapannya, Zeno terpaksa melantik Theodoric sebagai militum praesentalis, iaitu komander t3nt3ra berpangkat tinggi, dan konsul pada 484. Jawatan ini secara efektif memberikan Theodoric autoriti ke atas wilayah Dacia Ripensis dan Pedalaman Moesia.

PENUBUHAN KERAJAAN – KONFLIK DENGAN ZENO

Hasil r4mp4san dan penj4r4han ke atas Rom yang melimpah-ruah membuatkan Theodoric semakin membuas. Beliau terus-menerus menyerang Empayar Rom Timur dan hubungannya dengan Zeno semakin merenggang.

Namun tidak lama kemudian, mereka mencapai sebuah persepakatan, yang pada hakikatnya merupakan cubaan Zeno untuk menghapuskan dua anc4m4n terbesarnya – iaitu Theodoric dari Amal dan Odoacer. Odoacer merupakan seorang negarawan Rom dari suku Jermanik yang telah menggvlingkan Romulus Augustus dan membunuh Julius Nepos. Beliau dianggap sebagai individu yang meruntuhkan Empayar Rom Barat.

Pemerintahan Odoacer di Itali semakin hari semakin menunjukkan permvsuhan terhadap Empayar Rom. Maka dalam cubaan untuk menghapuskannya, Zeno menghantar Theodoric dan menawarkannya kekuasaan ke atas Itali jika beliau dapat menewaskan Odoacer. Theodoric menerima tawaran tersebut dan berangkat ke Itali pada tahun 488.

Memasuki tahun berikutnya, beliau merentasi banjaran Alps dan memasuki Semenanjung Itali. Konfr0ntasi pertama antara Theodoric dan Odoacer meletvs dengan pantas di mana kedua-dua belah pihak saling bertembung di Sungai Isonzo.

Pertempuran ini menyaksikan Odoacer dikalahkan dan beliau berundur ke Verona. Sebulan kemudian, Theodoric meneruskan kemaraan dan sekali lagi meraih kemenangan besar.

Dalam kesempatan itu, panglima Odoacer yang bernama Tufa bertindak menyerah diri kepada Theodoric bersama sebahagian besar pasukan t3nt3ra mereka. Theodoric lantas mengarahkan mereka supaya meny3r4ng raja lama mereka, Odoacer.Bagi pasukan Ostrogoth, misi penaklukan Itali dilihat sebagai sebuah kempen mudah namun tetap jua berd4r4h. Menyedari dirinya di4nc4m bah4y4, Odoacer membawa diri ke ibu kotanya yang terletak di Ravenna.

Namun ternyata, Tufa hanya berpura-pura berpaling tadah. Beliau kembali menumpahkan kesetiaan dan memihak Odoacer. Setelah kekuatannya pulih pada tahun berikutnya (490M), Odoacer melancarkan s3r4ngan ke atas Ostrogoth.

Pasukannya berjaya membebaskan Milan, Cremona dan seterusnya mengepung ibu kota Theodoric di Pavia. Perjalanan kempen Odoacer kelihatan lancar, sehinggalah Visigoth datang campur tangan.

Visigoth yang datang dari barat ini menghulurkan bantuan kepada Theodoric dan kepungan ke atas Pavia berjaya dipatahkan. Dengan bergabung tenaga, pasukan Goth melakukan s3r4ngan dan berhasil menghancvrkn bala tentrae Odoacer dalam Pertempvran Sungai Adda pada 11 Ogos 490 Masihi.

Odoacer sendiri melarikan diri ke Ravenna dan berlindung di sana. Ravenna dikepvng, mengakibatkan Odoacer terkurung di sebalik tembok kota. Namun, pelabuhan Ravenna tidak diusik justeru bekalan makanan masih tetap mengalir masuk ke dalam kota sehingga membolehkan Odoacer dan pasukannya bertahan dengan agak lama.

Pengepungan berlanjutan selama tiga tahun. Namun setelah armada Goth digalang, akses ke pelabuhan dicantas sehingga memaksa Odoacer mengadakan rundingan.

Hasil rundingan dicapai dengan persetujuan Itali dibahagi dua antara mereka. Bagi meraikan peristiwa ini, mereka pun mengadakan jamuan besar di Ravenna pada malam 15 Mac 493.

Semasa jamuan berlangsung, Theodoric menawarkan diri untuk meminvm arak dan beliau lantas mengambil kesempatan tersebut untuk membvnuh Odoacer dengan tangannya sendiri.

Pasukan Odoacer turut dilangsaikan. Dengan demikian, pep3r4ngan pun akhirnya tamat dan Theodoric berhasil menakluk Itali sekaligus melahirkan Kerajaan Ostrogoth.

Theodoric berhasrat untuk meneguhkan kekuasaannya. Oleh kerana itu, beliau memerlukan pengiktirafan dari Konstantinopel. Selepas Maharaja Zeno mangkat pada tahun 491, takhta diambil alih oleh Anastasius.

Setelah melakukan rundingan demi rundingan, akhirnya Theodoric diberikan pengiktirafan pada tahun 498.  Sejak awal pemerintahannya lagi, Theodoric cuba melayan kesemua etnik di Itali secara sama rata.

Beliau mengamalkan dasar toleransi agama dan menampilkan dirinya sebagai Raja Rom dan Raja Goth. Seiring peredaran masa, beliau diberikan gelaran Theodoric Agung dan pemerintahannya berlangsung dari tahun 493 hingga 526 Masihi.

Era pemerintahannya diwarnai dengan keamanan dan kemewahan menyelimuti Semenanjung Itali secara umum dan Kerajaan Ostrogoth secara khusus. Beliau berjaya meneguhkan kedudukan sebagai pemerintah Rom di mata warga Rom, dan juga sebagai Raja Goth bagi sukunya. Pun begitu, hubungannya dengan Konstantinopel kian tegang namun tanpa sebarang peprangan.

KEM4T1AN RAJA AGUNG DAN RUNTUHNYA KERAJAAN OSTROGOTH

Theodoric m4ngk4t pada tanggal 30 Ogos 526 Masihi di usia 72 tahun. Pemergiannya turut membawa bersama segala pencapaian yang diraih oleh beliau sepanjang 33 tahun pemerintahannya.

Persekutuan antara kaum mula bercerai-berai dan para penggantinya pula saling berebutkan kuasa. Pewaris sah Theodoric adalah cucunya yang masih bayi, iaitu Athalaric. Oleh kerana itu, Amalasutnha, ibu Athalaric yang juga merupakan puteri Theodoric bertindak selaku pemangku.

Kehadiran Amalasuntha tidak disenangi oleh para pembesar Goth, khususnya kerana jantina beliau. Mereka juga tidak menggemari dasarnya yang banyak bergantung pada hubungan mesra dengan Rom, khususnya dengan Maharaja Justinian I. Oleh kerana itu, mereka pun mengatur rancangan untuk menggulingkannya.

Beberapa tempoh kemudian, Amalasuntha menabalkan Theodahad sebagai pemerintah, dan menyerahkan mahkota diraja kepadanya. Namun, Theodahad bertindak mengusirnya ke sebuah pulau di Tasik Bolsena. Di sana, Amalasuntha dibvnvh di kamar mandinya pada bulan Mei 535.

Sejurus selepas Athalaric m4ngk4t, Amalasuntha menyedari bahawa satu-satunya pilihan yang beliau ada untuk terus berkuasa adalah dengan menyokong sepupunya, Theodahad. Beliau turut mengutus permohonan kepada Justinian agar menyerahkan Itali kepada sepupunya itu.

Bagi Justinian I, peristiwa r4mp4san kuasa ini merupakan alasan besar untuk beliau mengambil semula Itali dan menghancurkan Kerajaan Ostrogoth yang sejak sekian lama menjadi 4nc4man buat empayarnya.

Makanya, bermulalah episode Prang Gothic. Peprangan ini berpanjangan dari tahun 535 hingga 554 Masihi. Dalam peperangan ini, Justinian berusaha untuk merebut semula wilayah-wilayah lama Empayar Rom.

Bersama dua orang paling ulung di sisinya, iaitu Narses dan Belisarius, Justinian mengerahkan seluruh kekuatannya bagi merebut Itali dari tangan suku Jermanik. Pada tahun-tahun sebelumnya, Justinian berjaya menaklvk semula wilayah-wilayah Afrika dari Vandal, yang juga sebuah suku Jermanik.

Lima tahun pertama peprangan, Byzantine meraih kemenangan besar dari dua barisan hadapan. Mundus berhasil menguasai Dalmatia (namun beliau sendiri terk0rb4n). Belisarius pula berjaya menaklvk Sicily, Naples dan Rome pada tahun 536, sebelum merebut Ravenna pada 540 Masihi. Dengan kejayaan sedemikian, Byzantine hampir berhasil menguasai semula kesemua wilayahnya di semenanjung tersebut.

Namun, selepas Belisarius meninggalkan rantau itu, Goth yang masih bertahan di wilayah utara bangkit semula di bawah kepimpinan raja baru, iaitu Baduila. Bermula tahun 542 Masihi, mereka mengambil kedudukan ofensif dan mara ke selatan.

Pertahanan Rom ketika itu masih belum ampuh, maka selatan Itali dengan pantas direbut kembali oleh Goth. Mereka selanjutnya mengepung kota Rom selama setahun penuh. Dalam tempoh tersebut, Belisarius kembali semula ke Itali. Dengan kekuatan baru yang dibawa, beliau merebut wilayah-wilayah selatan.

Pada bulan Disember 546, Baduila menggempur Rom dan menjarah serta membakar hangus kota berkenaan, sebelum beredar meninggalkannya. Belisarius memasuki Rome pada tahun berikutnya dan kerja-kerja pembaikpulihan pun dijalankan.

Pada tahun 551, barulah Byzantine menghimpunkan bala t3nt3ra yang cukup besar untuk melakukan kempen penaklvkan Itali sekaligus menghancvrkan Ostrogoth. Kempen tersebut menemui keberhasilan muktamad pada Oktober 553M, setelah memenangi Pertempvran Mons Lactarius. Segala sisa kekuatan Ostrogoth habis dilenyapkan.

Peprangan di Semenanjung Itali mengakibatkan banyak kemvsnahan. Ramai juga warganya yang terkorban. Walaupun Kerajaan Ostrogoth sudah tumbang, Empayar Rom tidak sempat meneguhkan kekuasaannya di rantau itu lantaran suku Longobard dari Jerman turun ke Itali pada tahun 568 Masihi dan menakluki sebahagian besar semenanjung tersebut. Pemerintahan mereka berlangsung sehingga tahun 774 M.

YANG MENANG JADI ARANG, YANG KALAH JADI ABU – SUKU LONGOBARD MEREBUT PELUANG

Demikianlah sejarah Itali pada awal zaman pertengahan – zaman yang memperlihatkan berlakunya perpindahan, peperangan, dan pend3rit4an besar-besaran. Banyak ny4w4 yang melayang. Banyak kampung dis3r4ng.

Banyak juga kota yang tumbang. Lebih teruk, seluruh suku habis lenyap hilang di hujung mata p3d4ng – itulah nasib yang diterima oleh suku-suku pahlawan Jermanik,

RUJUKAN:

Aleksa Vuckovic. (16 Disember 2019). Ostrogothic Kingdom – The Rise and Fall of the Eastern Goths. Ancient Origins.
https://www.ancient-origins.net/history-important-events/ostrogothic-kingdom-0013009


Tentera Gerila Sufi Yang Digeruni Belanda

Pangeran (putera) Diponegoro adalah putera Sultan Hamengku Buwono III, Sultan Yogyakarta. Beliau dilahirkan di Kraton (istana) Mataram pada tahun 1785. Sejak kecil, neneknya yang kuat dan taat beragama membawanya tinggal bersama di Tegalrejo agar pangeran Diponegoro jauh dari pengaruh kraton.

Diponegoro kemudiannya mendalami ilmu agama dengan ramai ulama di Jawa dan mendapat bimbingan rohani dari ulama sufi yang bernama Kiyai Mojo. Pangeran Diponegoro juga mengamalkan tarekat Syattariyah dan Naqsyabandiyah.

Ketika zaman pemerintahan Sultan Hamengku Buwono V, Kraton Yogyakarta dipengaruhi oleh Belanda. Kekejaman Belanda ke atas rakyat tempatan menyebabkan Diponegoro melancarkan perang ke atas Belanda yang disokong oleh Sultan Yogyakarta.

Maka tercetuslah perang antara pasukan tentera pimpinan Diponegoro menentang Belanda pimpinan Jenderal De Kock yang dipanggil Perang Sabil atau Perang Jawa pada tahun 1825-1830.

Diponegoro melancarkan perang secara gerila yang mana para tenteranya terdiri daripada ulama, pelajar pesantren (santri), pendekar dan rakyat tempatan. Antara ulama masyhur yang berperang bersama Diponegoro ialah Kiyai Mojo, Syeikh Haji Ahmad dan Syeikh Muhammad.

Beberapa buah pesantren di Bangelen, Kedu, Pajang dan Mataram turut menjadi pusat kegiatan jihad yang mendokong perjuangan Diponegoro menetang Belanda. Oleh itu, tentera gerila pimpinan Diponegoro ini dipanggil ‘Tentera Santri’.

Pangeran Diponegoro begitu meminati Daulah Uthmaniyah dan menjadikan Uthmaniyah sebagai model ikutannya. Beliau turut menamakan dirinya dengan nama Ngabdulhamit sempena nama Sultan Abdul Hamid II. Pangeran Diponegoro membentuk pasukan tenteranya berdasarkan sistem tentera Uthmaniyah.

Para panglima perangnya memakai gelaran ‘Basya’ (Pasha), gelaran yang dipakai oleh para pembesar dan panglima Uthmaniyah seperti panglima tertinggi angkatan jihad Diponegoro iaitu Ali Basya Sentot dan panglima-panglima yang lain seperti Basya Uthman, Basya Raden Prawirodirjo dan Basya Ngabdul Latif. Diponegoro juga berazam untuk melaksanakan syariat Islam sebagai asas perundangan di Jawa apabila dapat menewaskan Belanda.

Peperangan ke atas Belanda yang dipimpin oleh Diponegoro tidak hanya berlaku di Yogyakarta, malah ianya merebak hingga ke Semarang dan Jawa Timur. Rakyat Jawa melihat Diponegoro sebagai harapan baru membebaskan mereka dari kekejaman Belanda.

Gua Selarong yang terletak di tengah-tengah sebuah gunung di Bantul menjadi markaz utama tentera gerila Diponegoro. Di sinilah majlis-majlis zikir dan mesyuarat merancang strategi perang diadakan. Pasukan gerila ini begitu ditakuti Belanda kerana beberapa siri serangan mereka berjaya menumpaskan Belanda dan mengorbankan ribuan tentera Belanda termasuk pemimpin-pemimpin tertinggi tentera Belanda sehingga mengheret Belanda untuk menawarkan genjatan senjata dan rundingan damai kepada Diponegoro.

Namun Belanda menggunakan tipu muslihat yang akhirnya membawa kepada penangkapan Diponegoro, Kiyai Mojo dan para pengikut mereka. Jenderal De Kock yang memungkiri janjinya telah menangkap Diponegoro ketika rundingan damai sedang dijalankan. Betapa baculnya Belanda!

Diponegoro dan orang-orang kanannya di bawa ke Menado dan seterusnya ke Makassar dan dipenjarakan di sana. Beliau kemudiannya meninggal dunia di penjara pada tahun 1855 ketika berusia 70 tahun setelah dipenjara selama 25 tahun.


Misteri Kehilangan Jim Thompson Di Cameron Highlands

Dua tahun selepas Malaysia berpisah dengan Singapura, negara dikejutkan dengan satu kes individu berprofil tinggi hilang. Misteri kehilangan ahli perniagaan Amerika Syarikat, Jim Thompson di Cameron Highlands sehingga hari ini tidak pernah diselesaikan. Ia satu misteri yang dianggap setaraf dengan misteri kehilangan juruterbang terkenal Amelia Earhart.

Jim Thompson atau nama sebenarnya James Harrison Wilson Thompson dilahirkan di Greenville, Delaware pada 21 Mac 1906. Semasa Perang Dunia Kedua (WWII) meletus, beliau merupakan ejen bagi Pejabat Operasi Strategik (OSS) – pelopor kepada Agensi Perisikan Pusat (CIA) hari ini.

Sebagai ejen OSS, beliau membantu pemberontak Perancis menentang rejim Jerman di Afrika Utara sebelum dipindahkan ke Eropah. Selepas tamat WWII, Thompson menubuhkan syarikat tenunan sutera Thai Silk Company Limited bersama rakan kongsi George Barrie. Setelah itu, saham syarikat dijual kepada pelabur-pelabur asing dan Thai.

Permintaan sutera Thailand yang dihasilkan syarikat berkenaan meningkat selepas ia digunakan untuk teater muzikal The King and I. Ini membantu ramai penenun sutera, majoritinya wanita yang diupah syarikat berkenaan keluar dari belenggu kemiskinan dan membantu menambah pendapatan keluarga mereka.

Selain itu, Thompson juga dikenali menerusi rumah agamnya yang digelar House on the Klong. Reka bentuk dan binaannya dipengaruhi oleh elemen Siam sebelum ia dihias dengan pelbagai koleksi dari seluruh dunia. Ini termasuk set meja makan yang pernah digunakan oleh Raja Rama V (Raja Chulalongkorn) di istana baginda. Hari ini, House on the Klong atau Rumah Jim Thompson merupakan muzium di tengah-tengah kota Bangkok.

Pada tahun kehilangannya, Thompson memilih untuk bercuti di Cameron Highlands bersama beberapa orang rakannya. Mereka menginap di Moonlight Bungalow di Tanah Rata dengan rumah percutian itu masih wujud sehingga hari ini.

Pada 26 Mac 1967 bersamaan dengan hari Ahad, mereka menghadiri upacara di gereja sebelum kembali ke rumah percutian untuk berehat. Thompson kemudian memberitahu mereka bahawa beliau mahu bersiar-siar sebentar dan akan kembali dalam masa sejam. Tetapi itu tidak berlaku dan itulah kali terakhir beliau dilihat oleh sesiapa.

Selepas kehilangannya dilaporkan pihak berkuasa, gerakan mencari dan menyelamat (SAR) dilancarkan membabitkan Polis Diraja Malaysia (PDRM), tentera, penjejak Orang Asli, unit anjing pengesan dan sukarelawan.

Pengasas Senoi Praaq, Richard Noone turut membantu usaha pencarian bersama penjejak Orang Asli. Noone pada ketika itu berkhidmat sebagai penasihat Thai Silk Company Limited dan sudah masak dengan Cameron Highlands semasa era Darurat. Tetapi usaha SAR yang digerakkan tidak berhasil selepas 11 hari mencari di hutan belantara dengan tiada kesan jejak Thompson dikesan.

Selama bertahun-tahun, misteri ini memeningkan kepala ramai pakar termasuk penjejak dan pakar mencari dan menyelamat. Kemudian pada 2015, Llewellyn Toulmin, seorang pakar menyelamat membentangkan satu analisis berdasarkan semua analisis dan semakan pelbagai agensi seperti CIA, Biro Siasatan Persekutuan (FBI), OSS dan laporan berita.

Menerusi laporan ini, beberapa teori kehilangan Thompson boleh diketepikan. Pertama, ada berpandangan beliau dibunuh oleh CIA atas dakwaan cenderung menyokong rejim komunis terutama semasa Perang Vietnam. Bagaimanapun, teori ini dianggap bermasalah oleh Toulmin.

Pertama, AS menghantar helikopter untuk membantu pihak berkuasa mengesan Thompson dalam tempoh 11 hari SAR dilancarkan. Jika beliau seorang pengkhianat, AS sudah pasti tidak akan bersusah payah berbuat demikian.

Kedua, rekod Thompson bersama OSS dianggap cemerlang. Analisis rekod OSS dan Jabatan Negara AS menunjukkan beliau sentiasa memberi yang terbaik dan tidak pernah berlaku khianat kepada agensi berkenaan.

Seterusnya, Toulmin turut menolak teori Thompson meninggalkan Cameron Highlands dengan kereta. Tidak seperti hari ini, kereta jarang dilihat di Cameron Highlands pada ketika itu. Selain itu, penduduk tempatan juga pasti kenal bunyi kereta yang bergerak di jalan raya.

Ketiga, ada mendakwa Thompson diculik oleh kumpulan penjenayah sebagai cara mendapatkan wang tebusan. Malangnya, ia turut ditolak Toulmin berdasarkan laporan siasatan PDRM. Siasatan mereka mendapati tiada siapa tahu tentang beliau yang membawa kepada kehilangannya.

Seterusnya, ada mendakwa Thompson sebagai sasaran pengganas komunis. Ini dicanang oleh pembikin dokumentari Barry Broman menerusi dokumentari bertajuk “Who Killed Jim Thompson”.

Masalahnya, Thompson bukanlah aset perisikan berprofil tinggi seperti diharapkan geng Bintang Tiga. Jika ada pun kaitan dengan OSS, ia sudah berakhir selepas WWII. Dan jika benar mereka terlibat, sudah pasti ia akan dicanang sebagai cara menakut-nakutkan populasi awam termasuk warga asing di Malaysia ketika itu. Tetapi itu tidak berlaku.

Akhir sekali, ada mendakwa Thompson hilang kerana dibunuh akibat pergaduhan kekasih. Sepanjang hayatnya, beliau dilaporkan pernah mempunyai hubungan sulit bersama beberapa orang wanita termasuk isteri bekas Duta AS ke Thailand, Charles Woodruff Yost.

Hubungan Thompson dengan isteri Yost, Irena berlangsung selama 11 tahun termasuk dakwaan anak yang dilahirkan pada 1950 ialah hasil daripada hubungan sulit itu. Bagaimanapun, ujian DNA tidak dapat menentukan siapa bapa sebenar anak berkenaan sama ada beliau atau Yost. Seperti teori ini, tiada bukti perkara tersebut dilaporkan berlaku.

Satu teori yang patut dipertimbang ialah Thompson tersesat dalam hutan sebelum menjadi mangsa binatang buas seperti harimau. Ini kerana sehari sebelum hari kehilangannya, beliau dan seorang rakan tersesat dalam hutan sebelum berjaya menemui jalan keluar beberapa jam kemudian.

Tidak mustahil, Thompson mengalami kesukaran sama semasa bersiar-siar dalam hutan sebelum terjatuh dalam gaung. Dengan mengambil kira faktor kesihatan dan usianya sekitar 60-an semasa dilaporkan hilang, ia boleh saja melemahkan atau membunuhnya terus. Tidak mustahil juga, disebabkan lokasinya yang terpencil, pasukan SAR tidak dapat menemui mayatnya yang tertanam di bawah lapisan lumpur yang tebal.

Tetapi pada akhirnya, ia hanya sekadar teori. Yang pasti, misteri kehilangan Jim Thompson terus menarik perhatian sehingga hari ini.

RUJUKAN

Thim Leng, F. (2010, 23 Mac). Looking for the Silk King. The Star.

Wong, N. (2022, 9 April). Gone in Cameron Highlands: the mystery of Jim Thompson. Free Malaysia Today.


Misteri Rahsia Rempah Ratus KFC Didedahkan Dalam Artikel Ini!

Apabila mendengar saja seruan berbunyi ‘Kentucky Fried Chicken’ atau singakatannya ialah KFC, mesti kepala kita terbayang atuk berjambang putih, berpakaian sut putih bersama slogan ‘Finger Lickin’ Good’ kerana pengaruh iklan yang memaparkannya.

KFC telah lama sinonim dengan kehidupan kita sejak atuk dari Amerika Syarikat (AS) yang bernama Colonel Sanders memperkenalkan resepi masakan ayam gorengnya, kemudian mempromosikannya pada usia 65 tahun. Dari situlah bisnes beliau mencapai tahap antarabangsa di mana seluruh manusia boleh mmenikmati ayam gorengnya.

Namun, kita tertanya-tanya tentang resepi masakan ayam goreng Colonel Sanders yang mendakwa terdapat 11 jenis rempah yang digunapakai sehingga menjilat jari itu? Apakah sebenarnya 11 jenis rempah itu?

Ramai pihak tertentu cuba membongkar apakah 11 jenis rempah KFC ini dan kemudian mereka semula resepi ini. Namun begitu, bagi pihak KFC sendiri terutamanya KFC Corporation, mereka begitu berhati-hati untuk tidak membongkarkan resepi ini demi menjaga keaslian ayam goreng terkenal dunia ini. Ramai peminat KFC berspekulasi berkemungkinan terdapat beberapa syarikat yang bekerjasama untuk membekalkan rempah ratus misteri ini.

Terdapat juga ura-ura dari laman web www.colonelsanders.com yang kononnya mereka yang diwakili oleh karakter Colonel Sanders akhirnya memberitahu dunia tentang resepi 11 rempah ratus KFC ini. Sebaik saja mereka mula dedahkan, tiba-tiba muncul tanda “out of order” di siaran laman web tersebut.

Mengapa begitu misteri 11 rempah ratus ini sehingga pihak KFC tidak mahu mendedahkannya kepada dunia?

Penulis Chicago Tribute bernama Jay Jones melakukan ekspedisi pembongkaran resepi KFC dengan pergi ke kota Corbin, Kentucky, di mana Colonel pertama kali mempromosikan ayam gorengnya lebih 75 tahun lalu dengan memberikan kepada warga penunggang motorsikal dan para staf perkhidmatan stesen. Jones kemudian melawat Harland Sanders Cafe and Museum, sebuah muzium yang terkenal tentang sejarah KFC.

Tugas beliau di kota Corbin ialah mengkaji sebarang restoran dan muzium yang berkaitan dengan KFC, kemudian membongkar resepi 11 rempah ratus itu. Dengan bantuan pegawai pelancongan, Jones bertemu dengan seorang warga tempatan bernama Joe Ledington.

Joe Ledington ialah warga emas yang berusia 67 tahun dan telah berpencen dari bertugas sebagai guru. Kini, Ledington meluangkan masa pencennya dengan menetap di Appalachia. Beliau sudi berkongsi dengan Jones tentang apa yang beliau mengetahui tentang Colonel Sanders. Sebenarnya, Sanders ialah bapa saudara Ledington! Beliau berkata dia pernah bekerja di bawah Sanders dengan tertugas sebagai staf kebersihan pada zaman remajanya.

Ledington kemudian mempamerkan album keluarga kepada Jones, menunjukkan isterinya bernama Jill sedang duduk dan menikmati ayam goreng dari kotak yang begitu familiar dengan warna merah dan putih.

Kemudian Jones memberitahu hajat sebenarnya. Selepas mendegar penjelasan Jones, Ledington tidak ragu-ragu mempamerkan beberapa foto keluarga, keratan surat khabar, dan beberapa dokumen keluarga yang berkait dengan Colonel Sanders.

Ledington menunjukkan foto beliau pada waktu kecil bersama-sama Colonel Sanders dalam aktiviti bersama keluarga. (Sumber: Chicago Tribute)

Ledington menunjukkan ibu saudara sebelah bapanya bernama Claudia, juga isteri kedua Sanders semasa umur mereka pada tahun 40-an. Claudia pada ketika itu bertugas sebagai pelayan di restoran suaminya yang kini membuka cawangan sebanyak 20,000 buah restoran KFC di 125 buah negara. Ledington memberitahu bahawa Sanders sentiasa memakai sut putihnya dalam mempromosikan KFC sehingga dalam almari penuh dengan sut putih.

Setelah selesai berkongsi kisah hidup Sanders, Ledington menunjukkan catatan 11 jenis rempah ratus yang sekian lama menjadi rebutan ramai. Beliau memberitahu bahawa ayahnya bernama Robert Ledington pernah memperoleh sejumlah $209,888 dengan hanya menjual ayam goreng menggunakan resepi ini. Berikut ialah catatan resepi KFC yang telah ditampal di belakang dokumen:

1.2/3 sudu besar garam
2.1/2 sudu besar daun thyme
3.1/2 sudu besar daun selasih (basil)
4.1/3 sudu besar oregano
5.1 sudu besar garam saderi
6.1 sudu besar lada hitam
7.1 sudu besar biji sawi kering (mustard)
8.4 sudu besar paprika
9.2 sudu besar garam bawang putih
10.1 sudu besar serbuk halia
11.3 sudu besar lada putih

Jones cuba mengesahkan kebenaran senarai ini dan Ledington mengiyakan bahawa inilah resepi KFC yang diturunkan turun-temurun dengan hanya lisan saja. Namun, Ledington menegaskan bahawa tulisan itu bukan tulisan Sanders. Entah siapa yang menulisnya tetapi Ledington percaya senarai itu dalah benar berdasarkan pengalamannya mengendalikan rempah ratus.

Beliau pernah mengingati pengalamannya membungkus tepung yang dugaul dengan 11 rempah ratus ini kemudian dijualkan kepada mana-mana restoran yang menyediakan ayam goreng. Ledington juga menyatakan bahawa kunci sebenar kesedapan KFC ialah lada putih! Pada tahun 1950-an, ramai warga AS tidak kenal apa itu lada putih. Jadi, tidak hairan jika ayam goreng Sanders mendapat rebutan ramai kerana hanya menambah lada putih saja!

Jones kemudian kembali ke syarikat Chicago Tribute setelah selesaikan tugasnya. Mereka memasak ayam goreng gunakan resepi Ledington dan bandingkan dengan ayam goreng dari restoran KFC. Ternyata kedua-dua ayam goreng mampu membuatkan mereka menjilat jari!

Seterusnya Jones mendedahkan resepi Ledington kepada pihak syarikat utama KFC bagi mengesahkan persamaan dengan resepi yang dimiliki oleh pihak KFC. Respon pihak KFC ialah mereka tidak membantah terhadap resepi Ledington namun mereka tetap menyatakan pendirian bahawa resepi mereka tidak dibocorkan dan lebih baik dari ayam goreng KFC pada 1950-an.

Sebenarnya, ayam goreng KFC tahun 1950-an lebih baik dari ayam goreng KFC sekarang. Menurut Ledington, Sanders menggunakan teknik memasak guna tekanan supaya mendapatkan keranggupan yang jelas pada ayam goreng itu. Namun, kerana bisnes KFC yang berskala besar, teknik meggoreng menggunakan minyak menjadi sebati dalam masakan ayam goreng KFC terkini.

Inilah kisah misteri 11 rempah ratus KFC yang penuh berliku. Jadi, pembaca nak cuba resepi ayam goreng KFC ini?

RUJUKAN:

Jones, Jay. 19 August 2016. KFC recipe revealed? Tribune shown family scrapbook with 11 herbs and spices. Chicago Tribute.


Zaman Gelap Eropah Tidaklah Segelap Namanya…

Eropah amat berbangga dengan Zaman Renaissance dan Revolusi Perindustriannya. Tetapi bila diminta berbicara tentang Zaman Gelap Eropah, orang Eropah bak si bisu yang bermimpi, terasa ada terkatakan tidak. Pada mereka, ia merupakan sesuatu yang memalukan tetapi jika diteliti lebih mendalam, idea Zaman Gelap Eropah ini harus dipertimbangkan semula.

Pertama, ramai cendekiawan Eropah terlupa pandangan dunia mereka dipengaruhi oleh bias golongan terdahulu. Golongan ini melihat selepas kejatuhan Empayar Rom Barat pada tahun 476 Masihi, ia menandakan berakhirnya dunia celik huruf bangsa Eropah. Bias sebegini dapat dikesan dalam banyak penulisan penulis-penulis seperti St Jerome dan St Patrick (abad kelima), Gregory of Tours (abad keenam) dan Bede (abad kelapan Masihi).

Jadi, mengapa sikap bias ini timbul? Ia timbul gara-gara orang-orang gasar berjaya menakluk bekas jajahan Rom Barat di Eropah dan Afrika Utara. Mereka bukan sekadar menakluk tetapi mereka memperkenalkan budaya mereka sendiri sambil mengenepikan budaya Rom lama. Dengan kelibat kerajaan gasar sebegini, ramai melihat mereka langsung tidak menyumbang kepada pencapaian manusia jika dibandingkan dengan era Rom dan Yunani.

Dari satu segi, kejatuhan Rom mengakibatkan banyak ciptaan dan idea yang dibawa para cendekiawan sebelum itu hilang ditelan zaman. Tetapi idea Zaman Gelap Eropah ini hanya muncul semasa Zaman Renaissance di mana para cendekiawan seperti Petrach melihat Rom dan Yunani sebagai kemuncak pencapaian ketamadunan manusia.

Kedua, tiada kuasa tunggal yang memonopoli kuasa di benua Eropah. Kecuali semasa era Maharaja Charlemagne, kebanyakan kuasa dimonopoli oleh gereja dengan kemuncak kuasa mereka sekitar abad ke-11 hingga abad ke-14 Masihi.

Kebanyakan pemerintah Zaman Pertengahan ketika itu mendapat kekuasaan mereka dengan restu pihak gereja. Kebangkitan pihak gereja bermula dengan Paus Gregory the Great menyaksikan kerajaan-kerajaan Eropah tidak dapat memonopoli kuasa seperti mana pada era Rom. Idea mengehadkan kuasa raja-raja berterusan hingga ke tiga abad yang dinyatakan menerusi pemeteraian Magna Carta dan pembentukan Parlimen Inggeris.

Seterusnya, asas kepada kebangkitan gerakan Reformasi Protestan dan Renaissance ialah hujah pihak gereja menghalang usaha perkembangan intelektual. Hakikatnya, pada Zaman Pertengahan, biara-biara Kristian terawal menggalakkan aktiviti pembelajaran dan celik huruf. Malah, sesetengah pendeta pada zaman berkenaan turut dikenali sebagai penaung aktiviti kesenian termasuk membiayai kewangan seniman.

Salah seorang pendeta Kristian yang popular dengan usaha ini ialah Benedict of Nursia. Pengasas biara Montecassino itu bertanggungjawab mengasaskan Undang-Undang Benedictine. Undang-Undang Benedictine ialah undang-undang bertulis yang menetapkan standard sesebuah biara, kariah dan kekuasaan abbot yang bertugas. Undang-undang ini menjadi model perundangan bagi kebanyakan biara di Barat hari ini.

Seterusnya, Zaman Pertengahan turut menjadi saksi kepada perkembangan pesat bidang pertanian. Salah satu daripadanya ialah tenggala berat yang mengalihkan seberapa banyak tanah subur untuk tanaman merancakkan aktiviti pertanian di Eropah Utara pada abad ke-10. Selain itu, penciptaan kolar kuda turut membolehkan kuda mengambil alih peranan lembu sebagai penarik tenggala atau wagon turut mengubah aktiviti pertanian dan pengangkutan. Usaha ini juga tidak akan tercapai tanpa penciptaan ladam kuda besi untuk kegunaan kuda menjelang abad ke-11 Masihi.

Selain penciptaan alat-alat baru, perkembangan pesat pertanian turut didorong oleh Tempoh Panas Pertengahan. Semasa tempoh ini berlaku antara 900 hingga 1300 Masihi, dunia menjadi panas terutama di Hemisfera Utara dari Greenland hingga benua Eropah. Disebabkan tempoh cuaca baik ini, ia turut menyumbang kepada peningkatan hasil tanaman pada zaman berkenaan.

Keempat, mitos Zaman Gelap Eropah ialah gereja menyekat semua bentuk aktiviti saintifik termasuk membedah atau memotong mayat. Hakikatnya, perkembangan saintifik di Eropah Barat masih berjalan walaupun pada kadar yang perlahan. Dan ia kemudiannya menjadi asas kepada kebangkitan Zaman Renaissance.

Menariknya, kebanyakan idea saintifik yang dibawa ke Barat datang dari dunia Islam yang sedang mengalami Zaman Keemasannya. Pada zaman itu, banyak karya dan manuskrip dari merata tempat diterjemah, dikaji dan ditambahbaik oleh para cendekiawan yang lahir dari era berkenaan. Antara cendekiawan yang lahir pada era tersebut ialah al-Kindi, Ibnu Sina, al-Khawarizmi dan al-Zahrawi.

Ini mendorong ramai orang datang dari pelbagai tempat termasuk Eropah untuk datang dan berguru dengan para cendekiawan ini. Malah, sesetengah manuskrip seperti al-Qanun fil al-Tib yang dikarang Ibnu Sina turut digunakan sebagai buku teks bagi para pelajar perubatan sehingga awal Zaman Renaissance.

Akhir sekali, mitos Zaman Gelap Eropah tidak mempunyai pemerintah hebat disanggah menerusi satu figura: Charlemagne. Mewarisi takhta kerajaan Frank pada usia 29 tahun, baginda menggerakkan lebih 50 ekspedisi ketenteraan ke serata Eropah. Selain meneruskan kemaraan ke sebahagian kawasan Andalusia yang dikawal Emiriah Bani Umayyah, Charlemagne turut melancarkan kempen di utara Jerman dan Itali.

Disebabkan pengaruhnya sebagai pemerintah kerajaan yang luas, Paus Leo III menabalkan baginda sebagai maharaja orang Rom. Gelaran ini kemudiannya bertukar kepada Maharaja Rom Suci beberapa abad kemudian.

Charlemagne memperkenalkan pelbagai pembaharuan dalam sistem pemerintahan baginda. Ini termasuk mempromosikan reformasi pendidikan seperti skrip tulisan tangan standard. Dengan pengenalan tanda baca seperti koma dan tanda soal serta selangan pada ayat, ia mengubah penulisan dan pembacaan untuk selamanya. Walaupun Charlemagne mangkat pada tahun 814, legasi baginda menjadi asas kepada Zaman Renaissance seterusnya era moden hari ini.

Justeru, idea bahawa Zaman Gelap Eropah merupakan satu zaman penuh dengan kemunduran harus dikaji semula. Ini kerana label sebegini lahir akibat sikap bias golongan cendekiawan yang tidak bertanggungjawab dan terlalu dambakan zaman yang telah berlalu. Hakikatnya, tanpa asas yang dibina pada zaman itu, Zaman Renaissance yang dicanang sebagai permulaan kebangkitan Eropah tidak akan berlaku.

RUJUKAN:

Pruitt, Sarah. (2018). 6 Reasons the Dark Ages Weren’t So Dark. History. Diambil dari https://www.history.com/news/6-reasons-the-dark-ages-werent-so-dark


Raden Wijaya: Penyelamat Nusantara Dari Bala Monggol

Kepada para gadis dan kakak-kakak yang membaca tajuk artikel ini, sukanya saya ingatkan bahawa sesungguhnya Raden Wijaya dan watak dalam drama TV pukul tujuh yang pernah ditayangkan di TV 3 yang bernama Raden Amzar adalah orang yang berbeza. Kalau dalam drama TV itu Raden Amzar mempunyai isteri luar biasa bernama Dewi Yusra, Raden Wijaya yang saya mahu ceritakan ini mempunyai yang isteri yang jauh lebih luar biasa bernama Dara Petak yang sudah saya lipurkan untuk tatapan kalian.

Rasanya sudah cukuplah saya berbasa-basi dalam pendahuluan artikel ini. Moleknya kita terus melompat kepada kisah yang ramai antara kita penghuni Kepulauan Melayu ini tidak mengetahuinya. Kalau sebelum ini belajar tentang bagaimana raja sebuah kerajaan Melayu yang terletak di benua IndoChina pernah menahan gempuran daripada bala Dinasti Yuan dengan kerjasama sebuah kerajaan lagi iaitu kerajaan Dai-Viet.

Kali ini kita belajar pula bagaimana Raden Wijaya memainkan peranannya dalam sejarah di Kepulauan Melayu ini, dan bagaimana liciknya Raden Wijaya berjaya menumbangkan bala Monggol yang sedang menghampiri Pulau Jawa untuk membalas dendam ke atas apa yang dilakukan pada utusannya. Kalau sesiapa yang belum mengetahui tentang kisah ini, sukanya saya mulakan dengan kisah bagaimana Monggol yang melalui Dinasti Yuan dan Kublai Khan mengutuskan utusan kepada ayahnya Raden Wijaya dan mengarahkan supaya kerajaan yang diperintah oleh ayahnya Raden Wijaya iaitu Kertanegara untuk tunduk pada kekuasaan Dinasti Yuan Monggol yang ketika itu sudahpun menjajah seluruh China.

Namun, seluruh dunia gempar ketika itu apabila perintah Yuan pada Singhasari dibalas dengan tuba. Telinga si utusan tadi yang bernama Meng Ki telah dipotong telinga. 1289 Masihi ialah detik yang menyaksikan bagaimana konflik bakal bermula antara orang-orang Jawa dan juga Monggol. Dan Singhasari antara kerajaan-kerajaan di dunia yang memilih untuk mendongak dan tidak mahu jadi bangsa murahan di bawah penguasaan Monggol. Singhasari mengikut jejak sebuah kerajaan Melayu yang lain seperti Champa yang memilih untuk melawan Monggol, begitu juga dengan Jepun dan Burma.

Maka pastinya khabar berita itu membuatkan Kublai Khan tidak senang duduk. Dia pun menyediakan armada-armada askar yang dia fikir bakal meranapkan dan membumi hanguskan Pulau Jawa macam yang selalu dilakukan oleh sepupu dan adik beradik serta nenek moyangnya dulu.

Kertanegara pula sudah menjangkakan bahawa serangan daripada Monggol itu akan datang ke atas kerajaannya. Maka, untuk menghalang serangan daripada Kublai Khan, maka Kertanegara pun memasang impian untuk menjajah beberapa tempat strategik di Nusantara ini yang bakal digunakannya untuk memantau penggerakan bala Monggol dari China yang dihantar oleh Kublai Khan nanti.Antara yang menjadi mangsa ialah Pahang dan Borneo.

Manakala kerajaan-kerajaan dan raja-raja Melayu di Sumatera pula ditundukkan dengan pelbagai cara dan antaranya ialah mengambil anak perempuan mereka untuk diperisterikan sambil menggerakkan bala askar. Ini adalah penting untuk strategi Kertanegara nanti kerana dia perlu memastikan tiada seorang pun raja-raja di Nusantara yang akan berpaling pada bala Monggol nanti. Kertanegara juga mengahwinkan anak perempuannya dengan putera kerajaan Melayu Champa yang sememangnya dicatat dalam sejarah Nusantara pernah bermusuhan dengan Kublai Khan dan Dinasti Yuan Monggol.

Namun, siapa tahu bahawa hayat Kertanegara tidaklah lama apabila sebuah pemberontakan yang digerakkan oleh Jayakatwang, iaitu sepupunya sendiri telah meragut nyawa Kertanegara. Ketika Kertanegara menggerakkan askarnya ke Tanah Melayu untuk menanti kedatangan Monggol, maka Jayakatwang telah mengumpulkan askarnya untuk menyerang istana Singahasari yang agak kurang kekuatan militarinya.

Ini membuatkan Singahasari digulingkan oleh Jayakatwang dan kerajaan Kendiri yang digulingkan oleh Singahasari ketika itu berdiri untuk seketika di Pulau Jawa.

Namun, apa yang terjadi pada raja Kertanegara amatlah didendami oleh salah seorang anak saudaranya yang bernama Raden Wijaya. Tetapi Raden Wijaya ialah seorang panglima perang yang sangat bijaksana. Dia tidak membiarkan dendamnya itu mengambil alih dirinya secara terburu-buru sebaliknya dia merancang beberapa helah yang selepas ini akan dikenang sebagai antara strategi peperangan paling licik dalam sejarah Nusantara.

Untuk membeli kepercayaan Jayakatwang, maka Raden Wijaya pun berpura-pura untuk mendapatkan keampunan Jayakatwang. Jayakatwang yang memerlukan taat setia Raden Wijaya demi mendapatkan pengikut yang banyak di Pulau Jawa bersetuju untuk menerima keampunan Raden Wijaya. Tetapi hakikatnya… Raden Wijaya bukanlah mahu terus berkhidmat di bawah Jayakatwang sebaliknya dia sedang menunggu bala Monggol datang ke Pulau Jawa.

Dalam masa yang sama, Raden Wijaya turut berpakat dengan Arya Wiraraja yang merupakan gabenor Sumenep. Pelbagai janji yang manis-manis ditaburkan pada Arya Wiraraja demi membeli kepercayaan. Maka Arya Wirarajalah yang menyampaikan pada Jayakatwang yang Raden Wijaya mahu menyerah kalah. Dicatatkan lagi bahawa ketika Raden Wijaya menyatakan penyerahannya, dia meminta Hutan Tarik untuk dijadikan tempat pemburuan dan Raden Wijaya mengatakan dia mahu menghabiskan hidupnya di situ.

Tanpa rasa curiga, Jayakatwang pun mengabulkan permintaan Raden Wijaya ini. Ketika itu, Arya Wiraraja pun mengirimkan orang-orangnya untuk membantu Raden Wijaya. Ketika inilah legenda bagaimana kerajaan bernama Majapahit berdiri. Hutan tersebut dikatakan terdapat banyak buah Maja yang sememangnya berasa pahit. Raden Wijaya pula membuka penempatan pertamanya di situ. Maka, dari situ nama Majapahit pun berasal.

Dicatatkan bahawa bala Monggol datang dengan dipimpin oleh tiga orang jeneral perang yang bernama Shih Pi (Monggol), Ike Mese (Ughyur) dan juga Kan Hsing (Cina). Jeneral perang ini memimpin 20,000 orang askar berserta dengan 100 buah kapal dengan bekalan makanan yang mencukupi untuk dimakan untuk setahun dan tidak lupa juga pada 40,000 longgok wang perak untuk dirasuah nanti pada pegawal-pegawal dan askar Jawa agar berpaling tadah.

Mendengarkan kedatangan bala askar yang dari China itu, maka Raden Wijaya pun menyiapkan taktik untuk membeli kepercayaan bala askar Monggol itu. Maka dihantarnya perdana menteri kepercayaannya berserta 14 orang pembesar untuk memujuk bala Monggol itu.

Raden Wijaya menjanjikan pada mereka sekiranya Jayakatwang berjaya ditundukkan dan Kediri dijatuhkan, maka kata Raden Wijaya gadis-gadis dan puteri Jawa yang cantik-cantik itu akan menjadi santapan nafsu mereka.

Mendengarkan tawaran yang boleh diibaratkan seperti “Orang Mengantuk Disorong Bantal”, maka askar Monggol pun menerima tawaran Raden Wijaya yang konon-kononnya menyebelahi puak Monggol.

Maka direkodkan dalam sejarah bahawa Jayakatwang menyediakan 100 000 orang askar untuk berdepan dengan bala Monggol yang dipimpin oleh tiga orang jeneral berbilang bangsa ini. Diceritakan bahawa Raden Wijaya menyerahkan sebuah peta tentang negeri bernama Kalang yang dibawah pemerintahan Jayakatwang. Dan dalam perang ini, Jayakatwang telah kalah perang dan Monggol berjaya memenangi perang walau askar yang dibawa oleh Jayakatwang berjumlah 100 000 orang banyaknya.

Maka untuk meraihkan kemenangan itu, sebuah pesta dibuat oleh tentera-tentera Monggol dari Dinasti Yuan. Dan dalam masa yang sama, askar Monggol tadi meminta janji yang ditawarkan oleh Raden Wijaya tadi seandainya berjaya menang perang ke atas Jayakatwang. Pesta itu dibuat di negeri Raden Wijaya yang dinamakan Majapahit itu. Bahkan Raden Wijaya sendiri yang menjamu askar-askar Monggol itu. Maka disinilah helah ketiga Raden Wijaya berjalan.

Raden Wijaya ketika itu meminta izin untuk kembali ke kota istananya untuk menyediakan persembahan untuk tentera-tentera Monggol. Perawan-perawan Jawa yang sangat jelita seperti mana yang dijanjikan. Oleh kerana layanan baik yang diberikan oleh Raden Wijaya pada mereka, maka mereka pun tidak memasang syak wasangka.

Lalu diceritakan ketika askar-askar Monggol yang dikirimkan untuk mengiringi Raden Wijaya masuk ke dalam kota, maka mereka dihujani dengan serangan mengejut. Maka ketika itu, Raden Wijaya terus memacu kuda lalu memimpin bala askarnya menyerang bala Monggol yang sedang kusyuk berpesta dengan arak-arak dan makanan serta tarian itu. Sejarah mencatatkan serangan Raden Wijaya pada malam itu mengorbankan lebih 10 000 orang nyawa askar Monggol. Ada yang mati ketika serangan dan ada yang mati ketika melarikan diri sebelum diserang demam Malaria.

Selepas itu, Raden Wijaya pun mendirikan kerajaan Majapahit yang pada masa hadapan nanti bakal mencatat sejarah sebagai antara empayar terluas di Asia Tenggara, di samping Empayar Melayu Srivijaya, Empayar Melayu Brunei, Empayar Melayu Funan, Kesultanan Acheh dan Kesultanan Melayu Melaka. Semuanya bermula daripada kebijaksanaan Raden Wijaya merancang helah dan strategi sehingga berjaya menyelamatkan seluruh Nusantara!

Kemudian, dari keturunan Raden Wijaya ini lahirnya pemerintah Majapahit iaitu Jayanegara, anak Raden Wijaya dengan seorang puteri Melayu bernama Dara Petak.

Rujukan:

1. Tokoh-Tokoh Melayu Yang Agung Dalam Sejarah oleh Raja Mohd Affandi. Dewan Bahasa Dan Pustaka

2. Menjadi Indonesia, Volume 1 oleh Parakitri Tahi Simbolon.

3. Worshiping Siva and Buddha: The Temple Art of East Java oleh Ann R. Kinney, Marijke J. Klokke, Lydia Kieven

4. Menuju Puncak Kemegahan: Sejarah Kerajaan Majapahit oleh Slamet Muljana. LKS Yogyakarta

5. Tafsir Sejarah Negarakertagama oleh Dr Slamet Muljana. LKS Yogyakarta. November 2006


Mitologi Melayu Raja Suran Turun Ke Dasar Laut

Thor, Zeus, ni semua mitologi Barat, dan betapa kita asyik dalam mitologi Barat, kita lupakan mengenai mitologi kita sendiri, bahkan kisah setakjub Raja Suran turun ke laut pun kita dah lupakan.

Ceritanya lebih panjang ke zaman Raja Iskandar Zulkarnain dari Makaduniah berperang dengan Raja Kida Hindi. Raja Kida Hindi tewas dan diislamkan oleh Raja Iskandar Zul-Karnain. Raja Iskandar Zulkarnain pun berkahwin dengan puteri kepada Raja Kida Hindi iaitu Puteri Syahrul-Bariyah, anak Raja Kida Hindi dan mendapat seorang anak bernama Raja Aristun Syah. Dari keturunan Aristun Syah, maka lahir Raja Suran, seorang penakluk berimpian nak menakluk China!

Raja Suran memerintah sebuah kerajaan bernama Amdan Negara, dan dalam perjalanan menuju ke China, Raja Suran telah berperang, menakluk kerajaan2 dalam perjalan tersebut. Salah satu daripadanya ialah Gangga Negara, di mana baginda telah berperang dengan rajanya Gangga Syah Johan.

Raja Suran sempat berkahwin dengan puteri raja Gangga Syah Johan iaitu Puteri Dara Segangga. Kemudiannya, Raja Suran tiba di kerajaan Langgiu. Selepas berperang, negeri itu pun ditaklukinya Raja Suran kemudiannya mengahwini pula Puteri Onang Kiu, puteri Raja Chulan, raja Langiu.

Akhirnya, selepas perjalanan yang panjang, baginda sampai ke Temasik. Di Temasik, baginda bertanyakan kepada pedagang China sejauh mana lagi perjalanan sebelum sampai ke China. Pedagang2 China yang takutkan kekuatan tentera Raja Suran akan menundukkan China pun bermain helah.

Pedagang China telah mengatakan bahawa betapa jauhnya perjalanan ke China dengan merujuk kepada mereka menjadi tua tiada gigi, pokok yang sudah berbuah, dan jarum berkarat, menunjukkan perjalanan yang panjang dari China henda ke Temasik.

Melihatkan itu, maka terus Raja Suran membatalkan niatnya. Dari kisah untuk menakluk China, Raja Suran telah mengarahkan orang di Temasik membina sebuah kotak kaca, supaya dia boleh turun ke dasar laut untuk melihat kerajaan dibawah laut.

Di sana, Raja Suran telah bertemu dengan pemerintah kerajaan bawah laut, bumi Dika iaitu Raja Aktabu’l-Ard dan berkahwin dengan Puteri Mahtabu’l-Bahri, puteri kepada raja ini. Nanti dari perkahwinan ini, akan lahir tiga putera, Nila Pahlawan, Nila Utama, dan Krisyna Pandita.

Nila Pahlawan, Nila Utama, dan Krisyna Pandita nanti akan naik di Bukit Siguntang bersama dengan lembu putih, dan mereka akan mengasaskan kerajaan-kerajaan Alam Melayu hebat. Turunnya tiga putera raja ini di Bukit Siguntang membuatkan padi huma menjadi emas.

Nila Pahlawan menjadi raja di Minangkabau dan Krisyna Pandita pula menjadi raja di Tanjung Pura manakala Nila Utama ditabalkan menjadi raja di Palembang.

Dan tahukah anda bahawa kisah ini tak tertakluk pada tamadun Melayu sahaja? Kisah raja-raja purba turun dalam kotak kaca dalam ditemui pada mitologi lain di dunia.

Nampak tak lukisan kat bawah ni? Ini sebenarnya lukisan daripada Eropah yang menggambarkan bahawa Alexander The Great menyelam ke dasar laut menggunakan sebuah mesin persis kapal selam.

Dan ada banyak lagi lukisan-lukisan dari Barat dan Eropah yang menggambarkan Alexander The Great menaiki kapal selam. Contohnya di bawah pula mengambarkan Alexander menaiki mesin tersebut bersama seekor ayam, anjing dan kucing.

Panjang rantai yang mengikat mesin menyelam ke dasar laut ini dikatakan sepanjang 600 kaki. Dan dalam sejarah pula, ketika Alexander The Great ketika Pengepungan Tyre pada tahun 332 SM memerintahkan supaya setiap kapal selam yang dibina oleh kota Tyre. Ini ditulis Aristotle.

Persoalan sekarang ialah, apakah Raja Suran dalam teks Sulalatus Salatin itu telah menemui teknologi kapal selam yang hilang dalam sejarah? Dan apakah teknologi itu sudah sampai ke Alam Melayu?

Atau barangkali Raja Suran ialah “corupted version” kisah orang Melayu menceritakan mengenai nenek moyang mereka, seorang raja agung dalam sejarah? Kita perlu tahu bahawa raja-raja Melayu ada claim diri mereka keturunan Alexander The Great.

Dan dalam puisi Parsi lama, kisah Alexander dirakam persis Sulalatus Salatin. Dalam puisi ini, selepas Alexander puas menakluk seluruh dunia, ketika sampai ke hujung dunia, Alexander memerintahkan sebuah kapal selam dibina untuk dia melihat dasar laut. Ini lukisan Parsi pula.

Boleh jadi juga orang Melayu mendengar kisah ini sebab pengaruh kebudayaan Parsi sangat kuat dalam tamadun kita, lantas diserapkan ke dalam mitologi mereka, lalu lahirlah Kisah Raja Suran turun ke dasar laut!

Akhir kata, kami nak ajak semua untuk beli novel kami, Hikayat Adiwangsa yang bermain dengan konsep mitologi Melayu. Seperti mana orang putih bawa Thor dan Zeus ke dalam layar putih mereka, kami mencuba dengan novel Hikayat Adiwangsa. Beli di Shopee: http://ibit.ly/mXlg


Operasi Riddah: Operasi Menyelamat Akidah Umat

Selepas kewafatan Rasulullah ﷺ , timbul gerakan murtad di pelbagai tempat di tanah Arab.Ada dikalangan mereka bukan sahaja murtad dari Agama Islam bahkan mengaku sebagai Nabi atau Rasul. Ada juga dikalangan mereka yang enggan membayar zakat dan menentang keabsahan Sayyidina Abu Bakar As-Siddiq RAH sebagai Khalifah (pemimpin) selepas kewafatan Rasulullah ﷺ.

Mereka ini juga merencana untuk men.yera.ng Kota Madinah yang pada ketika itu menjadi pusat pemerintahan Negara Islam Madinah. Khalifah Abu Bakar RAH mengambil beberapa langkah keselamatan untuk menjaga kedaulatan Negara Islam Madinah. Antara langkah yang diambil ialah menghantar beberapa pasukan dan menempatkan mereka di beberapa pos kawalan di sekitar Kota Madinah Al-Munawwarah.

Khalifah Abu Bakar RAH juga membentuk 11 pasukan tentera untuk membanteras golongan murtad dan golongan yang enggan mengeluarkan zakat ini.Operasi membanteras ini digelar operasi Riddah.

Sebelum kewafatan Rasulullah ﷺ telah ada yang mengaku menjadi Nabi.Pada masa Nabi Muhammad ﷺ masih hidup,ada dua orang yang mengaku menjadi Nabi iaitu Musailamah Al-Kadzab dari Bani Hanifah dan Aswad Al-Ansi dari Yaman.Namun,setelah kewafatan Rasulullah SAW bilangan yang mengaku menjadi Nabi bertambah dan ini amat membimbangkan Khalifah Abu Bakar RAH dan ianya akan merosakkan akidah Ummat Islam.

Musailamah Al-Kadzab

Musailamah pernah mengutus surat kepada Rasulullah ﷺ dan meminta baginda untuk berkongsi kawasan pemerintahan dan meminta untuk mengakui kenabiannya. Setelah Baginda ﷺ mendapat surat ini,baginda menggelarnya Al-Kadzab yang membawa maksud Sang Pendusta.

Musailamah juga melakukan pelbagai kemungkaran ke atas agama Islam. Dia mengubah syariat Islam dengan mengurangkan bilangan solat, membuat ayat Al-Quran palsu dan mendakwanya ianya wahyu.

Dia juga cuba untuk meniru mukjizat yang ada pada diri Nabi Muhammad ﷺ. Namun,perkara yang dibuatnya itu bukan mendatangkan manfaat malahan memburukkan lagi keadaan. Setelah kewafatan Rasulullah ﷺ, Musailamah semakin galak menyebarkan penipuannya dikalangan bangsa Arab yang lemah imannya.

Bilangan pengikut Musailamah ini mencecah puluhan ribu orang. Ditambah lagi dengan perkahwinan Musailamah dengan seorang Nabi palsu dari kalangan wanita. Bilangan pengikut Musailamah dan Sajjah ini mencecah 40 000 orang. Bilangan ini terlalu ramai dan ini akan mengancam ibu kota Negara Islam Madinah.

Justeru itu, Khalifah Abu Bakar RAH mengirim Sayyidina Ikramah bin Abu Jahal RAH untuk menewaskan Musailamah Al-Kadzab di Yamamah. Pasukan Ikramah ini akan digandakan jumlahnya dengan pasukan bantuan yang dipimpin oleh Sayyidina Syurahbil bin Hasanah. Namun, Sayyidina Ikramah yang pada ketika itu bersifat darah muda lantas melancarkan s.erang.an tanpa menanti bantuan daripada Sayyidina Syurahbil bin Hasanah RAH. Se.rang.an yang gopoh ini mengakibatkan kekalahan keatas pasukan Sayyidina Ikramah Abu Jahal RAH.

Pasukan Sayyidina Ikramah terpaksa berundur dan diarahkan oleh Khalifah Abu Bakar untuk meny.er.ang di kawasan lain. Kemenangan ke atas pasukan Sayyidina Ikramah ini menjadikan Musailamah semakin galak untuk mem.eran.gi pasukan Islam. Kegembiraan mereka itu tidak akan bertahan lama sehinggalah tiba Sayyidina Khalid Al-Walid RAH.

Sayyidina Khalid Al-Walid RAH memberi peluang kepada Musailamah dengan penawaran agar kembali kepada Agama Islam yang sebenar dan mentaati Sayyidina Abu Bakar RAH sebagai Khalifah. Namun, dengan sombongnya Musailamah tidak menghiraukan langsung ajakan panglima Islam itu. Dengan tanda itu genderang p.eran.g pun dipalu menandakan bermulanya pe.ran.g. Takbir bersahutan daripada pasukan Islam menggegar bumi Yamamah.Serentak itu,pasukan Islam mara dengan penuh keberanian.

Di dalam pertempuran ini ramai para Huffaz Al-Quran telah gugur sebagai Syuhada. Antaranya,Salim Maula Abu Huzaifah.Seorang yang kuat ingatannya dan seorang yang pakar Al-Quran. Sayyidina Abu Huzaifah melaungkan “Wahai Ahli Al-Quran hiasilah Al-Quran dengan perbuatan kamu!”. Lantas,menyerbu pasukan musuh laksana singa yang kelaparan dan akhirnya syahid.

Pertempuran semakin sengit, sedikit demi sedikit pasukan Musailamah berjaya dipukul mundur dan pasukan Musailamah berundur ke kubu Hadiqat(Kebun).Mereka bertahan didalamnya dan mereka menyakini bahawa mereka akan terselamat didalamnya.

Sangkaan mereka meleset, Sayyidina Barra bin Malik berjaya memanjat kubu Hadiqat dan seterusnya membuka gerbang kubu. Pasukan Muslimin menerobos ke dalam kubu bagaikan ombak yang tidak bertepian. Di tengah sengitnya pe.ra.ng, seorang penombak mahir yang bernama Wahsyi bin Harb sedang cuba membidik mangsanya iaitu Musailamah Al-Kadzab.

Ya! Wahsyi bin Harb yang telah berjaya memb.unu.h Sayyidina Hamzah Asadullah di medan Uhud dan kini dia ingin menebus kembali dosanya yang lalu dengan memb.un.uh Musailamah Al-Kadzab dengan tombaknya.Musailamah akhirnya terdedah sedikit daripada pasukannya.

Dengan penuh tawakal, Wahsyi melemparkan tombaknya dan langsung menusuk jantung Musailamah Al-Kadzab. M.atin.ya Musailamah Al-Kadzab ini menandakan kalahnya pasukan Bani Hanifah ini. Dan kemenangan milik pasukan Muslimin.

Tulaihah Al-Asadi

Tulaihah berasal dari Bani Asad. Dia mengaku sebagai Nabi dari Bani Asad dan dakyahnya ini berjaya mempengaruhi golongan yang lemah imannya. Dia juga berjaya mempengaruhi seorang pemimpin Arab dari Bani Fazarah yang bernama Uyaynah bin Hisn. Mereka ini telah bersepakat untuk me.meran.gi pasukan Muslimin di Madinah.

Khalifah Abu Bakar RAH mengirim Sayyidina Khalid Al-Walid RAH untuk menewaskan mereka.Kedua-dua pasukan ini bertemu di suatu tempat yang bernama Buzakha.Seperti biasa,tawaran dihulur kepada Tulaihah Al-Asadi.Namun,reaksi yang sama seperti Musailamah Al-Kadzab.Maka,tercetuslah pertempuran yang sengit diantara keduanya.

Sayyidina Khalid Al-Walid RAH berjaya memukul mundur pasukan musuh dan menawan Uyaynah bin Hisn. Manakala, Tulaihah Al-Asadi berjaya lari dari medan p.eran.g meninggalkan pasukannya dan menuju ke Syam. Uyaynah bin Hisn dibawa ke Madinah untuk pengadilan. Beberapa tahun kemudiannya, Tulaihah Al-Asadi bertaubat dari kesalahannya dan menghadap Khalifah Abu Bakar RAH lalu menyatakan syahadahnya dan kesetiaannya kepada Khalifah Abu Bakar RAH.

Aswad Al-Ansi

Aswad Al-Ansi yang berasal dari Yaman ini dan telah mengaku menjadi Nabi bagi penduduk San’a.Pada ketika itu,Rasulullah ﷺ masih hidup dan utusan baginda ke Yaman iaitu Sayyidina Muaz bin Jabal RAH telah diusir keluar dari Yaman.Aswad Al-Ansi berjaya menguasai pemerintahan di Yaman dan menjalankan dakyahnya dikalangan rakyatnya

Akhirnya,dia dib.unu.h oleh panglima kanannya sendiri iaitu Fairuz.Dia dibu.nu.h ketika dia sedang tidur di kamarnya.Maka,bebaslah Yaman daripada ancaman Nabi palsu ini.

Golongan yang tidak membayar Zakat

Golongan ini antara golongan yang terawal dip.eran.gi oleh Khalifah Abu Bakar RAH.Bahkan,Khalifah Abu Bakar sendiri memimpin meny.era.ng mereka.Tercetuslah pertempuran di Rabdzah dan kemenangan berjaya dikecapi oleh Khalifah Abu Bakar RAH.

Setelah kemenangan itu, berbondong-bondonglah penduduk Arab yang tadinya ingkar perintah zakat menunaikan zakat serta menyatakan kesetiaannya kepada Khalifah Abu Bakar RAH.

Kemenangan berikutnya menyusul pasukan Muslimin di medan yang lainnya di Bahrain dan Oman.Akhirnya,pasukan Muslimin berjaya menewaskan kesemua Nabi palsu serta mengembalikan ketertiban di Jazirah Arab dan menyatukan mereka semua di bawah panji Khulafa Ar-Rasyidin Sayyidina Abu Bakar RAH.

Setelah kemenangan operasi Riddah ini maka bermulalah tumpuan baharu Khalifah Abu Bakar RAH iaitu ekspedisi ke Iraq dan Syam.

RUJUKAN:

Al-Bidayah Wa An-Nihayah – Al-Hafiz Imam Ibnu Kathir (Zaman Khulafa Ar-Rashidin)

Sejarah Khalifah Rasulullah SAW – Prof Dr Amin Qudah (Terbitan PTS Islamika